Telegrafistak - Aintzinako lanbideak\nFaustino Bodas Arcaniz (Altsasu, 1921) 1944an sartu zen telegrafoetako funtzionarioen gorputzean lehiaketa batzuk egin ondoren. Azterketetan ortografia eta geografia ondo jakitea eskatzen zen, baita matematika eta mekanografia ere. Frantsesa eta ingelera jakitea aukerakoak ziren. Ahozko eta idatzizko probak Madrilen egiten ziren, eta bi egun irauten zuten. Azterketa gainditu ondoren, hiru hileko ikasketak egiten zituzten Telegrafiako Eskola Ofizialean. Horretan, gehienbat gailu batzuk erabiltzen eta Morse hizkuntza ikasten zuten.\nGarai hartan ohikoa zenez, Bilbo izan zen bere lehen destinoa (destino hau zigortzat jotzen zen); hor bi urtez egon zen, eta ondoren Harora bidali zuten, eta Haron jardun du 35 urtez. Buru kategoria lortzean, Donostiara bidali zuten (4 urte), eta 65 urte betetzerakoan derrigorrezko erretiroa hartu zuen "zerbitzuan berrogeita lau urte egin ondoren".\nTelegrafista lanbidea aukeratzerakoan zerikusi handia izan zuen enpresa publiko batean lan egiten zuen bere aita "alanbreru"ak. Faustinok uste du bere lanbidea "segurua" zela eta gainera baimena ematen zuela lanpostua gordez hamar urteko eszedentzia hartzeko, eta horrek aldi berean aukera ematen zuela errentagarriagoa izan zitekeen beste lanbideren bat bilatzeko. Bere seme Gerardok 53 urte dauzka eta familiako tradizioa jarraitu du, duela 32 urtetik Zestoako Posta eta Telegrafoetako burua delako.\nJulen Zabaletak marraztutako telegrafistak.\nTelegrafistaren funtsezko eginkizuna telegramaren testua harrerako leihatilan hartzea zen, eta batzuetan, sarritan ez esatearren, berak idazten zuen testua, edota berak eta bulegoko arduradunak. Testua aztertu eta hitzak neurtu ondoren, kobratu egiten zen, telegrama nolakoa izan: arrunta edo presakoa. Ondoren, mezua bidaltzera jotzen zuen, eta horretarako, manipulagailu bat erabiltzen zuten: palanka mugikor bat malguki batekin, hori zapaldu eta korronte bat bidaltzen zen lineara; mezuak Morse hizkuntzan bidaltzeko, korronte horri bidea ematen zion palanka denbora gehiagoan edo gutxiagoan zapaltzen zuten, eta horrela mezua osatu arte. Ondoren, bezeroari ziurtagiri bat ematen zitzaion, mezua bidali izana zuritzeko.\nBulegoetan beste gailu bat izaten zuten mezuak hartzeko. Horrek egun osoan jarduten zuen funtzionatzen, eta ohiz elektroiman bat izaten zen, linea bidez bidalitako korrontea hartzen zuenean, tintadun gurpiltxo bat mugitzen zuen eta horrek marrak eta puntuak markatzen zituen erloju mekanismo batez mugitzen zen paperezko zinta batean. Morse hizkuntzan idatzitako mezua jaso ondoren, hitzezko hizkuntzara itzultzen zen eskuz, hartzaileari emateko. Jakina, hori guztia egiten "telegramaz bestelako bideak erabilita mezua bidali eta xedeko lekuan jasotzeraino egingo zukeen denbora baino askoz ere azkarrago jasotzen zen mezua".\nTelegrafo bulegorik ez zegoen lekuren batera bidaltzen zenean mezua, xedeko lekutik gertuen zegoen herrira bidaltzen zen, eta hortik telefonoz helarazten zen mezua hartzailea bizi zen lekuraino. Hor, bertako langile batek jasotzen zuen mezua paperean eta hartzaileari helarazten zion, betiere hartzaile horrek mezuaren gastua onartu eta kitatu ondoren.\nDenborak aurrera eginahala diru bidalketek garrantzia hartuz joan ziren: telegrafo bidezko posta igorpenak. Horretarako, aldez aurretik bidaltzaileak hartzaileak jaso behar zuen dirua sartzen zuen posta bulegoan, eta horrek hartzailea bizi zeneko bulegora jakinarazten zuen diru sartua zegoela. Bulego hartzailea arduratzen zen ordainketa egiteaz, betiere gastuak kendu ondoren.\nBulego bakoitzeko mezuak bidaltzeko eta jasotzeko gailuen kopurua, bulego bakoitzeko lanarena arabera erabakitzen zen. Urteak joan urteak etorri, gailu horiek ere garatuz eta automatizatuz joan ziren, telegrafistaren lana erraztuz.\nLan istripua. Marrazkian New Yorkeko telegrafoetako etxezainak izandako lan istripua. L`ilustration 1890eko azaroaren 22, 2.491 zk.a, 441. orrialdea.\nBulegoetako buruek, aparatu bakoitzaren eguneroko adierazpena betetzeaz gain, zor-hartzekoak egokitu behar izaten zituzten eta emaitza probintziako zentralera bidali, banku igorpenaren bidez.\nVicente Calvo Cuesta (Barakaldo 1933) 14 urte zituela hasi zen lanean 1947an telegrafo bulegoan, Bilboko janari denda batean zuen lana utzi ondoren. 1993an hartu zuen erretiroa 46 urtez lan egin ondoren "beti nire herria zerbitzatzen". Bulego horretan izan zuen lehen eginkizuna telegramak, "pepe"ak, banatzea izan zen; laster "afizioz" Morse hizkuntza ikasten hasi zen "sirimiriak interferentziak eragiten zituen egunetan". Orduko garai haietan bere bulegoak Lutxana, Burza, Gurutzeta eta Retuertoko premiak ere artatzen zituenez, oinez joaten zen herri horietara joan behar izaten zenean, ahal zuenean tranbian ere ibiltzen bazen ere. Geroxeago bizikleta bat eskuratu zioten banaketa lanetarako. Telegrafoa geroz eta gehiago erabiltzen zenez, langile banatzaile gehiago hartu behar izan ziren. Hala, langile bakar bat zegoen bulegoan 1983. urtean 4 izatera iritsi ziren.\nTelegrafista laguntzaile oposizioetara aurkeztu zen 1958an Valladoliden, eta sei hilabete geroago Madrilen egin ziren beste batzuetara, kalifikazio hobeak lortzeko. Handik zortzi urtera, 1964. urtearen hondarretan, Barakaldoko telegrafo zuzendaritzako buru izatea lortu zuen, orduan hutsik baitzegoen. Kontuan izan behar da garai hartan langile gaituak leku batetik bestera bidaltzen zituztela sortutako bulego berriak abian jartzeko. Buruzagitza horretan jardun zuen, 1981ean Posta eta Telegrafoak bateratu zituzten arte. Bi gorputz horiek elkartzerakoan zuzendari lanak beste bati eman zizkioten zerbitzuan antzinatasun handiagoa zeukalako.\nUrteak igaro ahala tresneria eta gailuak hobetuz joan ziren. Garai horretan Barakaldoko bulegoan gailu bat zeukaten mezuak bidaltzeko eta jasotzeko; hori palankaren posizioa aldatuz lortzen zuten. Hala bi lanak aparailu berean egiten zituzten palanka posizioz aldatuz. Siemens etxeko teletipo bat ere bazuten. Etendura elektrikoak gertatzen zirenean, eta sarri gertatzen ziren, ohiz 9 edo 12 ordukoak izaten ziren, telegrafoa baino ezin izaten zuten erabili, horrek Feri etxeko 60 pilako bateria batekin funtzionatzen baitzuen. Hori garbitu eta erregularki betetzeaz etxezainak arduratzen ziren.\nPosta banatzaileen gabonetako zorion txartela. (Manuel Zaragozak utzitakoa).\nGipuzkoako Foru Aldundiaren telefono zerbitzuak bidalitako telegrama. (Manuel Zaragozak utzitakoa).\nHarreman onak izaten zituzten zerbitzuko erabiltzaileekin. Sarri telegrama hartu behar zutenak "urduri jartzen ziren, zeren ohiz notizia txarrak, hala nola familiakoen edo lagunen heriotzak, telegrama bidez ematen ziren jakitera, orduan oraindik ez zirelako asko etxeetan instalatutako telefonoak".\nHirurogeiko hamarraldian, urtean joan urteak etorri, eskualdeko industriaren garapena nabarmen areagotu zen, eta horrekin bat telegrafo erabiltzaileak ere modu nabarmenean gehitu ziren. Hala, larunbat eta igandeetan beren etxekoei asteko diru irabazia bidali (igorpenak) nahi zuten langile etorkinen ilarak eratzen ziren. Soldadutzan ziren etxekoei ere usu egiten zitzaizkien diru igorpenak.\nEskualdeko beste hainbat eta hainbat enpresek ere zerbitzu hau erabiltzen zuten, hala nola Bizkaiko Labe Garaiak (hilean 100 bidalketa inguru; jasotzeak, ordea, gutxiago izaten ziren) eta Nabalak, garai hartan ez zegoelako telegrama bulegorik Sestaon.\nHiru telegrafo linea ateratzen ziren Bilbotik Barakaldora arte (312 izenekoa), hortik beste batzuetara banatzeko. Beste bigarren bat Portugaletera (217 izenekoa) bideratzen zen eta hirugarren bat (129a) Santurtzira. Hala ere, "alanbreruak" Bizkaiko hiriburuan zuten egoitza.\nGauza txarren artean, Vicentek gogoratzen duenez, berak zuzentzen zuen telegrafo bulegoan izandako gertaera bat aipatzen du, orduan pistola mehatxupean 400.000 pezetako lapurreta egin baitzuten.\nTelegrafista lanak, beste askok bezala, badu eragina urte askotan lanbide berean lan egiten duten langileen bizitzeko moduan eta izaeran. Vicente Calvo, erretiroa hartu eta denbora luze batean, hatz erakuslea mugitzen aritzen zen telegrafo-manipulatzaile zenean Morse hizkuntza transmititzeko mugitzen zuen moduan. Orain bi nobela idatzi dituen arrean, ez dago ahaztuta bere bulegoaz, eta ohiz joaten da Barakaldon bere lantokia izan zen bulegora.\nCorreos y Telégrafos-etako langile talde bat 1918. urtean. (Manuel Zaragozak utzitakoa).


Christianek auzo pribatu bateko lorategiak eta kantxak zaintzen ematen du eguna. Auzo pobre eta kaotiko batek inguratuta, auzo pribatuko biztanleetako asko nolabaiteko itxialdian bizi dira. Christian, ordea, handik hurbil bizi da, eta ondo ezagutzen ditu bi munduak; "segurua" eta "basatia". Auzoan nolabaiteko beldurra gailenduko da, erabiltzen ez diren alboko lur batzuetan jende arraroa ezartzen hasia dela konturatzen direnean. Auzoa inbaditu egin dutela esango du norbaitek. Lasai egoten saiatuko dira, baina argi dago beldurrak hartuak dituela.\nRei Cine srl (Argentina)\nJonathan da Rosa, Mirella Pascual, Tatiana Giménez, Claudia Cantero, Francisco Lumerman, César Bordón, Edgardo Castro


Irekia Eusko Jaurlaritza - Gobierno Vasco :: Hezkuntza Sailak eta Segurtasun Sailak lankidetza areagotu dute, eta elkarbizitzarekin eta bide-segurtasunarekin lotutako gaiak sartu dituzte ikastetxeetako prebentzio-hitzaldietan\nHezkuntza Sailak eta Segurtasun Sailak…\n\nHezkuntza Sailak eta Segurtasun Sailak lankidetza areagotu dute, eta elkarbizitzarekin eta bide-segurtasunarekin lotutako gaiak sartu dituzte ikastetxeetako prebentzio-hitzaldietan Iturria: Irekia\n\n\n\n\n\n\n2013an hitzarmena berretsi zenetik, orotara 84.143 ikaslek parte hartu dute 629 ikastetxetan antolatu diren 2.450 ekintzetan\nHezkuntzako sailburu Cristina Uriartek eta Segurtasuneko sailburu Estefanía Beltran de Herediak lankidetza-hitzarmena berritu dute gaur goizean Jaurlaritzaren Lakuako egoitzan, elkarbizitzarekin eta bide-segurtasunarekin lotutako gaiak sartzeko Ertzaintzak Euskadiko sare publikoko ikastetxeetan ematen dituen prebentzio-hitzaldietan.\nEusko Jaurlaritzako bi sailek 2013an berretsi zuten honako helburu zehatzak dituen sailarteko hitzarmena: jarrera desegokiak eta indarkeriazko ekintzak saihesteko neurriak ezartzeko bidean orientazioa eta laguntza ematea hezkuntza-sisteman, faktore positiboak edota prebentziokoak babestea eta sustatzea, eta bizikidetza egokiari kalte egiten diotenak murriztea edota indargabetzea.\nHitzarmena 2013ko urrian sinatu zenetik izandako esperientziaz balorazio oso positiboa egin du jarraipen-batzordeak, eta ikusi du hitzarmen hura eguneratu egin behar dela ekintza berriak sartzeko eta, era horretara, bertan ezarritako helburuak sakontzeko.\nGogora ekarri behar da Eusko Jaurlaritzako Hezkuntza eta Segurtasun sailen arteko hitzarmen honek argi eta garbi egiten duela elkarbizitza positiboa bi esparru horietatik modu osagarrian eta koherentean lantzeko neurrien eta prozeduren aldeko apustua.\nHori horrela, hitzarmenaren helburua da ikastetxeei laguntzeko estrategiak sakontzea eta prebentzio-ekintza sakontzeko eta eskolaren esparruan elkarbizitzan eragina izan dezaketen egoerak modu egokian kudeatzen laguntzeko aukera eta baliabide gehiago ematea.\nLankidetza abian jarri zenetik, 4 urte hauetan, 84.143 ikaslek hartu dute parte 628 ikastetxetan antolatu diren 2.450 ekintzetan. Lehenengo urtean, 2013-2014 ikasturtean, 3.180 pertsonak parte hartu zuten, 2014-2015 ikasturtean 17.943k, 2015-2016 ikasturtean 26.675ek eta aurrekoan, 2016-2017 ikasturtean, alegia, 36.345 ikaslek parte hartu zuten.\nInternet eta gizarte-sareak erabiltzeak ekar ditzakeen arriskuek, bullyngak, drogek eta gizalegearen aurkako jokabideek interes handia sortu dute ikasleen eta guraso-elkarteen artean, eta gero eta informazio gehiago eskatzen dute arrisku-egoerak prebenitzeko eta saihesteko.\nGenero-indarkeria, kirol-jardueretako prebentzioa eta gazteen indarkeria dira ikasleen interesa piztu duten beste gai batzuk, eta azken urteotan gai berriak sartzen joan dira, hala nola, 112 SOS-Deiak noiz eta nola erabili jakitea eta bide-segurtasuna, beti prebentzioaren ikuspegitik.\nBerrikuntza nagusietako bat da aurrerantzean Trafiko Zuzendaritzak Hezkuntza Sailarekin batera bide-segurtasunaren arloan garatzen dituen lau jarduera-multzo sartuko direla:\n- Bideko lan-arriskuen prebentziorako prestakuntza, unibertsitatez kanpoko hezkuntza-sistemako eta Hezkuntza Sailaren mendeko langileei zuzenduta.\n- Bide-segurtasunari buruzko material eta baliabide didaktikoak prestatzea Haur Hezkuntzako eta Oinarrizko Hezkuntzako gai curricular ezberdinetarako.\n- Prebentzio-programak, honako ikasleentzat:\n´Gerta dakizuke/Te puede pasar´ programa\n´Norabide Guztiak/Cambio de sentido´ antzerki-foruma\nDerrigorrezko Bigarren Hezkuntzaren Ondokoa\n‘Don´t be dummy! Zuk ez duzu ordezkorik/Para tí no hay repuesto(s)’ programa.\nJarduera horiekin Ertzaintzak bide-segurtasunaren esparruan egiten dituen ekintzak osatuko dira, eta helburua dute kalean edo autoan goazela portaera egokiak zein diren jakitea, bizikletaz ibiltzeko arauak eta seinaleak ezagutzea eta istripuen arrazoiei eta ondorioei buruzko informazioa ematea ordu eta erditik bi ordura arteko dinamiken bidez.\n“Segurtasun Sailaren ustez Euskadiko kaleetan eta errepideetan ezbehar-tasa murrizteko garrantzizkoa da familiaren esparruan nahiz, agerikoa den moduan, hezkuntzaren esparruan oinarrizko zirkulazio-arauak eta gizalegezko portaerak irakastea. Horrela, Hezkuntza Sailarekin elkar hartuta jardun nahi izan dugu bide-segurtasuna, nolabait ere, garrantzizko ikasgaia izan dadin ikastetxeetan”, esan du Segurtasuneko sailburu Estefanía Beltránde Herediak.\nBestalde, Hezkuntzako sailburu Cristina Uriartek adierazi duenez,“gure helburua elkarbizitza positiboaren eta prebentzioaren aldeko estrategiak sustatzea izan da. Alde horretatik, ikastetxeek laguntzako materiala, erremintak eta orientazio batzuk jaso dituzte, eguneroko jardunean sor daitezkeen egoerei aurre egiteko lagungarriak direnak. Gure ustez antolatu diren hitzaldiak oso interesgarriak izan dira ez bakarrik parte hartu duten ikasleentzat, baizik eta baita irakasleentzat eta une jakin batean gehien interesatzen zitzaien gaiaren inguruan prestakuntza eskatu duten familientzat ere”.\nBi sailburuek azpimarratu dute ikastetxeetan ematen diren hitzaldiez ikasleek egindako balorazioa, eta 2017an, esate baterako, 5 puntutik 4,39 eman dituzte, eta gutxi askora azken lau urteotako puntuazioa da. Irakasleen balorazioa, berriz, 2017an 5 puntutik 4,6koa izan da.\nSegurtasuneko sailburuak, bestalde, “Prebentzioa komunikazioaren bidez landuz” programaren baitan azken lau urte hauetan dibulgazio-lan hori egin duten Ertzain-etxeetako ertzain boluntarioek egindako lana ere balioetsi nahi izan du, eta azpimarratu du programa horrek, batetik, hainbat sari jaso dituela eta, bestetik, Ertzaintzaren lana sozializatzen lagundu duela beharrezko zerbitzua emateko egiten duen lana hezkuntzaren esparrura hurbilduta, delitua saihesten duen agente moduan eta herritar guztien eskubideak eta askatasunak defendatzen dituen eragile gisa.\nHorretarako, ikastaroez eta tailerrez gainera, hitzarmenak beste aukera bat ere eskaintzen du: ikasleek, eskaera egiten badute, ertzain-etxeetako nahiz Erandioko, Oiartzungo edo Iurretako polizia-zentroetako ertzainen eguneroko lana tokian bertan ezagutzeko aukera, edota Arkauteko Polizia eta Larrialdietako Euskal Akademian ertzainak nola prestatzen diren jakitekoa.\nintervencion_heredia_seguri... behera kargatu (10 MB)\nintervencion_uriarte_seguri... behera kargatu (7 MB)\nbeltran_ezbeharrak_murriztu... behera kargatu (600 KB)\nuriarte_akordioaren_helburu... behera kargatu (1000 KB)\nbeltran_ezbeharrak_murriztu... 10 MB\nuriarte_akordioaren_helburu... 40 MB


Oro ikusteko begiratokia - Gorbeialdea - Alea.eus\nOro ikusteko begiratokia\nEstitxu Ugarte Lz. de Arkaute 2021-01-24 10:00\nAraba osoko mendien bista pribilegiatuak dituzte Oroko haitzek. Erraz irits daiteke santutegiaren inguruko zelaietara Bitorianotik; eta, horrenbestez, dozenaka lagun biltzen dira astebururo bertan.\nOroko haitzek Atxabal mendiak eta lau puntu kardinaletan kokatuta dauden beste lau gailurrek osatzen dute: Arleaga dago Oroko santutegi ospetsuaren aurrekaldean, mendebaldean; iparraldean, hain justu santutegira igotzeko errepidearen ondoan, Añabartza dago; ekialdean dago Iruratxi eta hegoaldean Indusi. Kare-mendilerro txiki horretan hamabost eta hogeita bost bat metro artean dituzten 50 bat eskalada bide egokiturik daude, eta eskolak ematen dituzte bertan.\nEgun pasa egiteko ingurune oso ezaguna da Oro, eta ehunka lagun biltzen dira astebururo bost haitz horien parean dagoen Zuia ibarreko «zaindariaren» omenezko eraikinaren inguruan. Zuia ibarreko herri nagusia den Murgiatik gora abiatzen da, Bitoriano herrixkatik pasatuz, Oroko santutegira igotzen den errepidea. Bi kilometro eta erdi eskasetan iristen da bertara kotxez. Oinez igotzeko asmoa izanez gero, berriz, Bitorianoko elizatik bertatik bidexka bat egokitu dute menditik igotzeko.\nKokapen garai pribilegiatuari dagokio Oro etimologia\nOroko atsedenlekutik ehun bat metrora, haitz baten gainean Zuia eskualdeko begiratokia dago, orientazio mahai eta guzti. Bertatik, Zuiako ikuspegi zabalaz gainera, Kuartangoko Marinda tontorra ikus daiteke, baita Badaia eta Arkamuko mendilerroak ere, eta urrunago, Salbada. Gorbeia mendiko irudi ederrak ere ageri dira bertatik.\nBegiraleku garaiago bat nahi izanez gero, ordea, Atxabalgo tontorrera igotzea besterik ez dago, santutegiaren atzekaldeko eskilaretatik abiatuta txango motz bat eginez. Bertatik Anboto gaina ikus daiteke egun argietan, baita Arabako Lautada eta Aizkorri ere.\nOroko Andre Maria XII. mendetik dago mendi horien artean kokatua. Gotiko estiloko santutegia da, erromaniko estiloko beste baten hondakinetan eraikia, handia eta errenazimenduko koruarekin. Santutegiaren berri jasotzen duen lehen dokumentu ezaguna 1138koa da, hain zuzen Maria Lopez de Haro andreak Naxerako Errege Monastegiari Oroko Andra Mariaren Santutegia dohaintzan ematen dion dokumentua da.\nToponimoari dagokionez, euskal jatorrikoa izan daitekeela jaso du Jose Iturrate ikerlariak, halakoxea baita Zuiako haraneko toponimia ia guztia –mendiak, ibaiak, sailak, eta abar–. Euskal Herrian, gainera, badira hainbat leku Oro izenarekin edo Or edo Oro aurrizkia dutenak. Hala, Oroko etimologia santutegiaren eta bere menpe dauden larreen eta jabetzen kokapen garai pribilegiatu horri dagokio.\nInguruan, gertu baina sumaezin dago 1918an Joxe Miel Barandiaranek aurkitutako Oro haitzetako kastroa. Bertan burututako indusketetan Brontze garaiko (2.000 urte k.a.) aztarna ugari topatu ziren bertan, koilareak, apaingarriak, lan-tresnak eta beste objektu metaliko ugari, Gasteizko Bibat museo arkeologikoan ikus daitezkeenak.\nGutunak Gorbeialdea Zuia


Euskerabili: TELEBISTA: ALDAKETA GARAIA\nTELEBISTA: ALDAKETA GARAIA\nUrte berri honek telebistaren inguruko bi berri ekarri(ko) dizkigu; bata, Estatuko telebista publikoek ez dutela publizitaterik emango eta, bestea, laster ezinbestean derrigorrez lurreko telebista digitala izango dugula, honek dakarrenarekin (telebista kanal gehiago, kalitate teknologiko handiagoa, telebista aldatu behar izatea edo ikusteko sintonizadorea erosi behar izatea, …).\nGauza biek aldeko eta aurkako iritziak izan dituzte eta denborak esango digu aldaketa hauek onerako ala txarrerako izango diren. Baina, hori gertatu arte, beheko komentarioetan bi gai hauetaz zuen iritzia ezagutu nahi dugu.\nEgilea: EUSKERABILI EUSKAL ordua: 18:10\nLehen gaian,uste dut,ideia ona dela.Oso astuna da,telebistan filma ikusteak,eta erdi ordu edo berrogeitabost minutu barru hamabost minutu edo, publizitatzea ematen digute.\nGai bigarrenean, talebistako Kanal gehiago edukitzeak, iteresgarria da. Arazoak hauek dira:\nIkusteko,ordaindu behar baditugu,eta beste aldetik,kanal desberdinetan programazio berbera errepikatuko badute. Hori ikusiko dugu.\nAlde batetik, publizitateari buruz hitz egiten, telebistan publizitatea ez agertzea idei ona dela uste dut, nahiz eta telebistek diru hori behar ez desagertzeko, publizitate gehigi jartzen dutela iruditzen zait.\nBeste aldetik, TDT ondo dago, eta egia da telebista hobeto ikusten dela TDTrekin, baina dirulangutzak eman beharko lituzkete aldaketa egiteko.\nPublizitateari dagokionez,ondo deritzot kentzeari. Telebistan arretaz ikusten ari denean edozein gauza, bai teleberriko berriak bai filmeak bai... inori ez ohi zaio publizitatea ikustea gustatu, batez ere, bat-batean agertzen denean. Badirudi apropos jartzen dela, gu izorratzeko.\nUste dut nahikoa dela publizitatea aurkitzea egunkarietan, aldizkarietan, liburuetan, gutunontzia irekitzerakoan, metroan sartzean,...\nBestalde, TDT-ri dagokionez, argi dago aurrerapenak onak direla edozein gauzatarako. Alde batetik, agerikoa da horri esker lehen baino askoz hobeto telebista ikus genezakela,hau da, pantailan interferentziarik gabe.Hori dela eta, beste alde batetik, hortaz disfrutatzeko beharrezkoa da aparatu bat erostea, baina gure kabuz, ez dagoelako laguntzarik Estatuaren aldetik.\nAzkenean, jendeak besterik ez du aukera bakar bat, digitaleko garaian moldatzearen aukera. Beno, beti bezala, ezta?\nlagun bat daukat esaten duenak orain ezin duela konunera joaten filme bat ikusten duenean,jajaja, bestealdetik ordua izaten da filme bat ikusi dezakegu publizitaterik gabe. kontxo! sarritan kalera txakurrarekin jaisten naiteke eta berriro etxera heltzen naizenean, filmeak ez da hasten.\nBeste aldetik, TDTarekin kanal asko daukagu baina euskaltel daukagunek, beste makina bat ipini behar dugu tdt ikustera? Hori egia bada, zelako lio izango da.\nPublizitatea ez egon izugarrizko ideia ona iruditzen zait, batez ere, filme bat ikusi nahi badugu ez gara hiru ordu telebistaren aurrean igaro filmea ikusteko. Eta lurreko telebista digitalari buruz, beno esan behar da kateak hobeto ikusten dira baina zergatik ez digute LTD ikusteko aparailua oparitzen? Aukera bakarra da, ezta? orduan behartuta gaude ba oparitu tresna!!! Argi dago abantaila handia da eta buruhaustea ere bai hainbeste kateekin.\nHainbeste kanal edukitzea ona da aukerak desberdinak dauzkagulako. Baina batzuetan zerbait interesgarria ikusteko denbora asko ematen duzu kanalak aldatzen eta oso astuna da!\nFilme bat ikusten duzun bakoitzean iragarki pilo bat jasan behar duzu eta azkenean ohera joaten zara oso haserre eta filmaren amaiera ikusi gabe!\nPublizitatea kanal plublikoetatik kentzea ideiarekin adoz nago, hauek ez daukate publizatearekin dirua lortzeko beharra. Hala ere beste kanalak bere denbora gutxitu behar lukete, oso astuna izaten da, zerbait televistan ikusten egotea eta hogei minutu zehar iragarkiak jasatzea amaiera ikusteko.\nTDTri dagokionez uste dut gaur egun badaukagula kanal ugari ikusteko, pentsatzen dut ez dela ezinbestekoa edukitzea, hala ere, egia da gendeari gustatzen zaiola kanal ugari edukitzea. Baina zergatik ez daude diru laguntzak aldaketa egiteko?zergaitik ordaindu behar dugu imposaketa bat?\nJakin nuenean Estatuko telebista publikoek ez dutela publizitaterik emango,harrituta geratu nintzen. Baina, publizitatea ez zen beharrezkoa telebista mantentzeko ?.Dirudienez ez.Orduan ,orain arte ,zergatik eduki ditugu hainbeste iragarkiak ? .\nGainera , egoera honetan, krisiarekin, nire ustez ez litzateke txarto laguntza txiki bat edukitzea .Arduradunek dakite, edo hori espero dugu . Bestela ,guztion artean konpondu beharko dugu.\nBestalde,telebista digitali dagokienez , ez dut iritzi argi bat.Suposatzen dut bizi garen garai digitalen , telebista ere digitala izan behar da .\nAldaketak egiteko prest egon beharko dugu bestela, gaur egungo munduan atzera geratuko gara.\nTelebista ikustea asko gustatzen zaigu eta aurrerapen batzuk onak dira: adibidez, bideoa bezala funtzionatzea, hobeto ikustea eta abar. Beste aldetik, tdt ipintzea jende helduentzat oso zaila egoten ari da eta gero eta katea gehiagok programa txarrak dauzkate eta berdin zaigu zer pentsatzen horiei burruz jende gehienak ez dauzkate beste aukerarik ikusteko.\nbarkatu, baina telebistako publizitateak kokoteraino nauka!!\nfisika y kimika edo filmak edo horrelakoak ikusten bazaude, hamabost edo hogei minutuz sartzen dute publizitatea, eta haimbeste itzaron behar denez jendeari telebista ikusteko gogoa deitzen zaio. ez dut esaten publizittatea kentzeko baharra dagoenik, baina bai gutxiago jartzen, adibidez ba 5 edo 10 minutu asko jota, baina ez 15 eta 20 minutu bitarteko publizitatea\nhau da nire iritzia


“Gure adinekoentzako elikadura-zerbitzuan liderrak izan nahi dugu, baita euren etxeetan ere”\n2015ko ekainaren 2a “Gure adinekoentzako elikadura-zerbitzuan liderrak izan nahi dugu, baita euren etxeetan ere”\nOscar Aragón (Compass Group), II. “Growing Young” Sinposioan\nEurest Euskadi barne hartzen duen Compass Group munduko 50 herrialdetan hedatuta dagoen taldea da, eta, beraz, ikuspegi orokor bezain pribilegiatua dauka Gizarte Zerbitzuen merkatuan gaur egun dauden joera eta eskaerei dagokienez.\nÓscar Aragón jaunak -Ospitale, Klinika, Adineko eta Gizarte Zerbitzuko zuzendari eta Compass Spainen Zuzendaritza Batzordeko kidea- enpresaren diagnosia partekatu, eta sektoreak dituen helburu berriak azaldu zizkigun, AZTIk antolaturiko “Growing Young” sinposioan; batez ere, adinekoek eskatuko dituzten zerbitzuak. Sinposio hori elikagaien industriako marketin nahiz I+G+b arduradunei zuzendurikoa da, bai eta Osasun eta Elikagaien esparruan diharduten profesionalei zuzendurikoa ere.\nJardunaldi horiek maiatzaren 26an eta 27an egin ziren, Bilbon, 'Food Science for New Consumer Challenges’ lelopean. Bertan, kontsumitzaile berriek finkaturiko bi erronka nagusiak lantzeko parada ezin hobea izan genuen: hazkunde osasungarria eta zahartzaro aktiboa izateko dieta pertsonalizatuaren oinarria.\nAragón jaunak maiatzaren 27ko saioan hartu zuen parte, “Produktu nahiz negozio-aukera berriei” buruzkoan, hain zuzen ere. Bere hitzaldian baieztatu zuenez, Compass Group mundu mailako liderra da, adineko pertsonen segmentuan; zentzu horretan, “gure adinekoen elikadura zerbitzuan liderrak izan nahi du, etxez etxeko zerbitzua barne”. Espainiar estatuan, Eurestek dagoeneko 9.000 bat laguni ematen die etxez etxeko zerbitzua, Vitaresten bidez.\nCompass taldeko arduradunak etxez etxeko elikadura zerbitzuaren alde egin zuen; izan ere, Ipar Amerikako merkatuaren joerak dioenez, adineko pertsonek “nahiago dute zahartzaroari etxean bertan aurre egin” (AEBetan “homelovers” izenarekin ezagutzen dira). “Adinekoen merkatua geldiezina da, guztiok zahartzen garelako, halabeharrez”. Hori gogorarazi ostean, Aragón jaunak beste hau azpimarratu zuen: “berrikuntzaren alde egin dugun apustuak, bai eta AEBetakoa bezalako merkatu aurreratuetan hirugarren adinekoei zuzendutako zerbitzuen kudeaketa ezagutzeak ere, sektoreko beste enpresak baino aurrerago jartzen du Compass”.\n“Tokiko pentsaera duen enpresa globalaren” printzipioari jarraiki, Oscar Aragón jaunak Eurest Euskadik egindako lan eraginkorra txalotu zuen. “EAEko adinekoen berezitasunen jabe gara, eta badakigu jaki bikainen zaleak direla”, baieztatu zuen.\nAdineko pertsonen munduak arreta berezi eta pertsonalizatua eskatzen du. Alde batetik, Alzheimerra dutenen kopurua gero eta handiagoa da, “eta horiek oso modu berezian artatu behar ditugu, elikadurari dagokionez”. Bestalde, “autonomoak” eta lagunartekoak diren eta teknologia berriak “erabiltzen” dituzten gero eta adineko gehiago daude (AEBetan “silversafers” izenaz ezagutzen dira, sare sozialen bidez elkarri eragiteko eta aplikazio berrienen bidez komunikatzeko trebeak baitira). Oscar Aragónen esanetan, “joera hori gurera ere iritsi da, eta erantzun eraginkor bezain egokia emateko prest egon behar dugu”.\n“Horrez gain, gero eta gehiago dira hotelen pareko arreta eskatzen dizkiguten bezeroak”, esan zuen Aragón jaunak. Zentzu horretan, adinekoentzako `ressorts´ deritzen ekimenek Espainiako hegoaldean zer-nolako arrakasta duten azaldu zigun, “%50ean AEBetako eta Erdialdeko nahiz Iparraldeko Europako aberatsek eskaturiko zerbitzua izanik”. “Turismo sanitario” bezala ezagutzen da, eta indartsu datorren merkatua da, zalantzarik gabe.\nLaburbilduz, Oscar Aragónek honela azaldu zuen gaur egun bizi dugun paisaia aldakorra: “hurrengo bost urteetan, gure bezeroen %90ek bestelako produktu eta zerbitzuak eskatuko dizkigu”, eta “gure adinekoak hobeto ezagutzen ditugun heinean, hobeak izango gara, eta zerbitzu bikaina eskaintzeko moduan egongo gara”.


Bideo guztiak | Gipuzkoa Kultura\n> Bideo guztiak\nhttp://m.youtube.comIrudikapenak: 23092168Balorazioa: 0Iruzkinak: 0Utzi zure iruzkina\t1\t2\n>\tUrgulleko historiaren etxeaUrgull mendian, Donostia bere babesean bezala, Motako gaztelua deituriko horretan dago kokatuta historiaren etxea. Bertan, garapen industrialaren, Donostiako ohituren, komertzioaren, itsasoaren zeresanaren eta abarren zertzelada batzu ematen dira.\nUrgulleko historiaren etxeak, hiritarrei zein kanpotarrei, Donostiaren ikuspegi orokor bat eskeini nahi die.Iraupena: 12:4minIrudikapenak: 150Balorazioa: 5.0Iruzkinak: 0Utzi zure iruzkinaPhocusKutxaren fototekan murgilduko gara. Kutxako argazki fondoaren zatitxo bat ikusteko aukera eskainiko dizuegu Donostiako Kutxa Kuboan ikusgai dagoen Phocus argazki erakusketan.Iraupena: 10:30minIrudikapenak: 29Balorazioa: 5.0Iruzkinak: 0Utzi zure iruzkinaIbarraundi museoaIbarraundi museoan izan gara, Eskoriatzan. Historia eta etnografia museoa da nagusiki. Bertan dago baita ere, gipuzkoan mantentzen den zeramika labe bakarra.Iraupena: 11:24minIrudikapenak: 465Balorazioa: 3.6666667Iruzkinak: 0Utzi zure iruzkinaHistoriaurrearen abentura GipuzkoanErakusketa San Telmo museoan, Donostian.Iraupena: 10:2minIrudikapenak: 243Balorazioa: 5.0Iruzkinak: 0Utzi zure iruzkinaLezetxiki 2011Aranzadi Z.E-k Lezetxikin egindako indusketak 2011anIraupena: 1:46minIrudikapenak: 81Balorazioa: 0Iruzkinak: 0Utzi zure iruzkinaIrikaitz 2011Aranzadi Z.E-k Irikaitz-en egindako indusketak 2011anIraupena: 1:41minIrudikapenak: 36Balorazioa: 0Iruzkinak: 0Utzi zure iruzkinaSan Adrian 2011Aranzadi Z.E-k San Adrian-en egindako lanak 2011nIraupena: 3:29minIrudikapenak: 56Balorazioa: 0Iruzkinak: 0Utzi zure iruzkinaEzkioko San Migel elizako erretaula errestauratzenXVI. Mendeko erretaula egoera kaxkarrean zegoela eta, Artelan enpresa ari da zaharberritze lanetan.Iraupena: 8:39minIrudikapenak: 114Balorazioa: 0Iruzkinak: 0Utzi zure iruzkinaArteleku berreskuratzenGipuzkoako Foru Aldundiak Martutenen duen arte garaikidearen zentroan uholdeek 25 urtetako memoria arriskuan ipini dute. Asko galdu da baina beste asko berreskuratu ahal izan da.Iraupena: 11:43minIrudikapenak: 62Balorazioa: 5.0Iruzkinak: 0Utzi zure iruzkinaSan Pedro parrokia eraberritzenBergarako San Pedro parrokia eraberritzen ari dira.Iraupena: 10:49minIrudikapenak: 174Balorazioa: 5.0Iruzkinak: 0Utzi zure iruzkina\t1\t2\n>\tArtelekuInoiz amaitzen ez dena\nErakusketa honek 2013-2014ko Gipuzkoako Artista Berrien Programan produkzio modalitatean aukeratutako hiru proiektuen emaitza biltzen du. Proiektuak Aparato#1 ·...Gehiago ikusi→\nLehiaketa2014 Gabon abestien sariketa\nErrenteriako Gabon Abestien 68. sariketa gaur, abenduak 22an, aurkeztu da KOLDO MITXELENA Kulturunean. Ideia berriekin eta Gipuzkoa osora...Gehiago ikusi→\nCerrarErabalitzaileen nabigazioaren analisia egiteko gure cookie-ak eta bitartekoenak erabiltzen ditugu. Nabigatzen jarraitzen baduzu, hauen erabilpena onartzen duzula hausnartzen dugu.Hemen konfigurazioa aldatu edo informazio gehiago lortu dezakezu.


AEK-k 'Bultza euskaltegiak! Bultza euskara!' ekitaldia egingo du igandean - Zumaia - Baleike.eus\nAEK-k 'Bultza euskaltegiak! Bultza euskara!' ekitaldia egingo du igandean\nDorleta Agiriano Lai 2021-03-24 16:30\nAurten ere Korrika egin izan balitz, datorren igandean iritsiko litzateke helmugara. Horren harira, AEK-k ekitaldiak egingo ditu egun horretan Euskal Herriko hainbat herritan, besteak beste, Zumaian. Korrikaren kilometroak erosi izan dituzten kolektiboei eskatu diete 12:00etan Beheko Plazara bertaratzeko.\nIgande honetan, martxoaren 28an, AEK-k ekitaldi bereziak egingo ditu Euskal Herriko hainbat eta hainbat herritan. Izan ere, aurten ere Korrika egin izan balitz, egun horretan amaituko litzateke ibilbidea. Horren ordez antolatu dituzte Bultza euskaltegiak! Bultza euskara! ekitaldiak AEK-ko kideek, eta Zumaian ere izango da "euskalduntze mugimenduaren garrantzia plazaratzeko" agerraldi bat igandean.\nZumaiako AEK-ren esanetan, "ekitaldi txikia eta xumea" izango da herrikoa. 12:00etan jarri du hitzordua Beheko Plazan, eta Korrikaren kilometroak erosi izan dituzten eragileei luzatu die bertaratzeko gonbita. Ekimen itxia izango da, dena den: "Zoritxarrez, etorri nahi lukeen herritar oro besoak zabalik hartuko genukeen arren, pandemiak oztopatu digu, ezingo genituzke-eta distantziak bermatu".\nAEK-ko kideek, bestalde, azaldu dute "euskalduntze bidera animatzeko" eta "euskal kultura sustatzeko" antolatu ohi dutela Korrika, eta "euskalgintzarentzat galera handia" izango dela aurten ez egin izana. "Galera ekonomikoa" ere aipatu dute, hala. "Horregatik, eragileen eta hiru administrazioen bultzada lortu asmoz, sortu da Bultza euskaltegiak! Bultza euskara! ekimena", nabarmendu dute.


“Ile bat hartzen baduzu, ile bakar bat, erraz apurtuko da; ez du indar handirik izango. Baina ileak batu eta trentza bat egiten baduzu, ileak indartsu bihurtuko dira eta trentza sendo bat osatuko dute. Hori adierazi nahi du horma-irudiak”, azaldu du Lianek bere lana.\nZehaztasunen esanahiaren berri ere eman du: “Hiru esku desberdin batzen dira irudian: adineko pertsona batena, gazteago batena, esku beltz edo mestizo bat… adin eta etnia desberdinetako eskuak daude trentza egiten. Eta koloreak ditu: ikusteko modu diferenteak, izaera eta estilo diferenteak. Denak batzen dira trentza egiteko; esku diferente horiek ileak batzen ari dira zerbait indartsua osatzeko, eta indar horrek kolorea ematen dio ezkerraldean ikusten dugun pertsonaren aurpegiari, bizitza ematen dio. Hori adierazi nahi dut: batzen bagara indartsu egiten garela, eta jendeari, herriari, bizitza emtan diogula, kolorea. Gure artean zaintzean, elkar babestean, indartsuago egiten gara”.\nGustura agertu da artista egindako lanarekin, eta galdakoztarren izaerarekin bat datorrela iruditzen zaio: “Oso ondo zaindu naute hemen. Garabitik jeisten nintzen bakoitzean zerbait ematen zidaten, kafea, tea, ura… Erregina bat bezala sentitu naiz. Asko zaindu naute eta horregatik uste dut murala bat datorrela Galdakaorekin. Guztion artean bat egiten dugu! Noski baietz!”.\nHerritarren artetik jaso dituen esker on eta miresmen hitzak ere etengabeak izan direla eta, pozarren dago muralista. “Jende guztia oso pozik dago eta ni ere bai! Murala begiratzen dutenean jendearen aurpegia ikustea itzela da; hori da politena: jende nagusiaren, jende gaztearen, jende guztiaren espresioak ikustea murala begiratzen dutenean. Eta etengabe hurbiltzen zait jendea esatera oso polita dela, pasada bat dela…”.\nEgindako lanarekin gustura eta galdakoztarren harrerarekin ere bai, berriz ere Galdakaora gogotsu etorriko litzatekeela dio Lianek: “Errepikatzeko gogotsu nago! Nahi duzuenean, berehala etorriko naiz”.


Urdaibaiko arrano arrantzalearen proiektuaren etorkizuna, 'Roy'ren esku - Deia\nUrdaibaiko arrano arrantzalearen proiektuaren etorkizuna, 'Roy'ren esku\nErreserba Biosferara bueltatu da eta paduretan lehen aldiz kume bat sortzeko aukerak igoarazi ditu\nimanol fradua/ gautegiz arteaga 28.03.2021 | 01:08\n2013an jaio zen 'Roy', Eskoziako Ness aintziraren inguruan.\n'Roy' arrano arrantzalea, Urdaibaiko paduretan duen geldialdi-gune batean. Argazkiak: UBC\nAste honetan bertan bueltatu da, Afrikara egin duen migrazio luzearen ostean. Urtero egiten duen milaka kilometrotako bidaia bete du, zazpigarren urtez jarraian, Saharako basamortuaz beherako neguko gotorlekutik bere sorterria uste duenera, Urdaibaiko Biosfera Erreserbako hezeguneetara. Aurtengoa, hala ere, oso berezia izan liteke. Roy arrano arrantzalea espeziearen "etorkizunaren bermetzat" kalifikatu dute Urdaibai Bird Centerreko adituek. Azalpena argia da: bere bikotekidearekin batera, Biosfera Erreserban jaio litekeen lehen arrano arrantzalearen ugal-bikotea izan litezke. Jaiotza horrek "arrakasta" suposatuko luke txori hauen berreskurapenerako programarentzako. Euskal Herrian bi mendetan ematen den lehenengo ugalketa kasua litzateke.\nHala ere, ornitologian adituek ez dituzte gauzak segurutzat eman nahi. Ezta pentsatu ere. "Naturaren mendean gaude. Litekeena da, emea –Landa izenekoa frantziar jatorriko arranoa– Urdaibaira heltzen bada, eta bere migrazio bidaiko oztopo guztiak gainditzen baditu, ugal-bikotea sortzea Erreserban, eta kontuak ondo badoaz, arrano arrantzale bat jaiotzea. Baina hainbat faktore dira jokoan –migrazioa arriskuz betetako prozesua da–, eta denak kontrolpean izan behar dira", dio Jose Mari Unamuno Urdaibai Bird Centerreko arduradunak. Azken aste honetan Royren zaintza berezia egin dute, eta oraindik bere bikotearen esperoan dira. "Normalena gure paduretara heltzea izango litzateke, beste urte batzuetan hala gertatu delako. Baina natura jokoan izanik, edozer gerta litzateke", Unamunok azaldutakoaren arabera.\nRoy eme gazte batekin parekatu zen joan den udaberrian, Orxeko paduretan, Frantziako landetan, egindako beste berreskuratze-proiektu batetik zetorren Landa izeneko eme batekin konkretuki. Eta iazkoan posible izan ez zen ugalketa aurtengoan posible izatea espero dute. "Adinez nagusi dira, osasuntsu daudela ematen du eta prest dira guraso izateko. Roy bertan dela, bere akbiaren prestaketa lanetan dabil burubelarri, baita ehizan", dio Unamunok. "Emea heltzea baino ez da falta", gaioneratu du.\nRoy, N3 eraztuna daraman arrano arrantzalea, izatez, Eskoziako Ness laku inguruan jaio zen, 2013an. Hala ere, uztailean ekarri zuten Urdaibaira, 2013tik 2017ra garatutako arrano arrantzalearen berreskurapen proiektuaren baitan. Bizkaiko Foru Aldundiak eta Eusko Jaurlaritzak diruz lagundutako ekimena, guztira Highlandsetako ingurunetan jaiotako 60 kume ekarri ziren. Baina Roy da 2015. urtetik urtero-urtro bueltatu den bakarrenetarikoa, beste batzuk bidean erori direlarik. Asko dira txori hauek euren migrazioetan jasaten dituzten zailtasunak, euren hilkortasun-tasa asko igoarazten dituztenak: elektrizitate-harien kontrako kolpeak, elikadura faltak eragindako gosea, Europa eta Afrika banatzen dituen Gibraltarko itsasartearen arriskuak, edota euren neguko guneetako arrantza-sareak, besteak beste. "Horrexegatik da hain garrantzitsu Roy –izen hori badarama, berreskurapenean hain erabakior izan den Roy Dennis eskoziar naturalistaren omenez da–", dio Unamunok.\n"Aurtengoan jaio liteke arrano arrantzalearen lehen kumea Urdaibain, baina badakigu naturaren menpe ari garela lanean"\n"Hainbat urtetan garatutako proiektuaren arrakasta supostuko luke kumea jaiotzea"\nJose Mari Unamuno\nUrdaibai Bird Centerreko arduraduna\nEnergia berriztagarriak planifikatu behar dira biodibertsitatea babesteko.


Unzaluren aburuz, Urbaibai ezin da museo handi bategatik arriskuan jarri - GARA\nPilar Unzalu Eusko Jaurlaritzako Ingurumen sailburuaren iritziz, Urdaibaiko Biosfera Erreserba ezin da museo handi bat eraikita hipotekatu. Beste Guggenheim bat bultzatzeko ekimenak sortu duen polemikaren inguruan, sailburuak adierazi zuen ez duela uste egitasmo hau egokia izan daitekeenik. Lehenik eta behin, ezin delako «Urdaibai hipotekatu museo handi batekin», gehienbat horrek dakartzan azpiegiturengatik, hots, aparkalekuak, errepideen zabaltzeak, ostatuak.... «Hori ez litzateke garapen iraunkorra, eta Jaurlaritzak baldintza hori jartzen du», adierazi zuen.\nBizkaiko Foru Aldundia izan da ekimen hau bultzatu duena. Unzaluk atzo esan zuenez, Aldundiak bultzatu nahi duen «biziberritze ekonomikoan» Jaurlaritzak ere lagundu nahi du. Hala ere, Ingurumen sailburuaren aburuz, edozein egitasmok ezin du, biziberritzean laguntzea helburu izanda ere, «ingurua hipotekatu».\nUnzaluren adierazpenek berriz ere erakutsi dute Aldundiaren eta Jaurlaritzaren arteko adostasuna urrun dagoela. Bilboko Guggenheim museoaren estatutuen arabera, patronatuan parte hartzen dutenen gehiengoak onartu behar du proiektua. Honek Jaurlaritzari beto eskubidea ematen dio, bertako partaide baita eta Aldundiak bakarrik ezin dezakeelako aurrera eraman. Hala ere, aurreko astean Kultura sailburu Blanca Urgellek iragarri zuenaren arabera, Jaurlaritzak ez du beto eskubide hau erabiltzeko asmorik.\nPilar Unzalu Ingurumen sailburuak adierazi zuenez, «garapen iraunkorra» izango da eurek jarriko duten baldintza. Horren ildotik, bisitari guztiak bilduko dituen eraikin bakarra, horrek eskatzen dituen aparkalekuak kontuan hartuta, ostalaritza kontzentratuak, errepideen zabaltzeak eta museorako sarbideak ekarriko lituzketen ondorioak ez dira iraunkorrak. «Bilboko Guggenheim museoan gertatzen den bezala, urtean milioi bat bisitari; hori ez da iraunkorra», adierazi zuen.\nBestalde, sailburuak lekua kudeatzeko beste eredu batzuk daudela esan zuen. Horrela, beste herrialde batzuetan hain adierazgarriak ez diren eraikinak erabiltzen ari direla esan zuen, zeintzuetan eraginkorrak diren neurriak ere erabiltzen dituzten. Adibide gisa, Kopenhageko eredua aipatu zuen; han hainbat obra espazioan zehar sakabanatuta ikusteko aukera dute bisitariek.


Compromiso San Juan 2016\nAstelehenetik ostiralera , 09:00h a 20:00h.\nSar zaitez gure bulegoen sarean\nSar zaitez kontakturako inprimakian\nIrakurri maiz egiten diren galderak\nAurreztea eta erretiroa\nHasiera > Compromiso San Juan 2016\nMiguel Carrero jaunak, PSNko presidenteak, 2016ko apirilaren 8an San Juanen (Alacanten) egindako adierazpena.\nPrevisión Sanitaria Nacionalek, bere Administrazio Kontseiluak, zuzendariek eta langile guztiek atsegin handiz jaso eta eskertzen dituzte dagozkien iradokizun zein erreklamazioak. Halaber, konpromisoa hartzen dute iradokizun eta erreklamazio bakoitzaren aurrean arreta atsegina emateaz gain, arretaz eta interesez jarduteko, horiek ahal bezain azkar ikertu eta ahal den egokien ebatz daitezen.\nErreklamazio edo iradokizuna behar bezala erregistratu, ikertu eta horen kausak aztertu ondoren, beharrezko jarduerak egingo dira berriro gertatu ez dadin eta egoera hobe dadin. Horrekin guztiarekin kalitatezko zerbitzua eta erabateko asebetetzea eskaini nahi diegu mutualistei.\nKonpromisorik gabe aholkatuko zaitugu!\nAukeratu nola nahi duzun jarri gurekin harremanetan.\nNoiz deituko dizugu?\nNortaz galdetuko dugu?\nZer zenbakira deituko dizugu?\nIrakurri dut eta onartzen dut Datuen Babesari buruzko informazioa.\nUnibertsitateko profesionalen mutua\nBanco Madrid inguruko informazioa\nDeskarga ezazu aplikazioa eta eskuan izango dituzu gure zerbitzuak\nLaguntza behar al duzu?


Euskal kulturgintzatik deitu den greba digitalarekin bat egin du etakitto.eus-ek - etakitto.eus\nEuskal kulturgintzatik deitu den greba digitalarekin bat egin du etakitto.eus-ek\nGaur hasi da Euskal Herriko kulturgintza egoera larrian dagoela ikusi dute hainbat sortzailek deitutako greba digitala. Besteak beste, apirilaren 21ean eta 22an interneten kultur edukirik ez partekatzeko deia luzatu dute eta hala egingo dugu guk ere: gaur eta bihar etakitto.eus webgunean ez dugu kultur edukirik argitaratuko, deitutako itzalaldi kulturalarekin bat eginez.\nGreba deialdiak babes zabala jasotzen dihardu eta honezgero milatik gora atxikimendu dauzka. Greba deitzeko arrazoiak Kulturgintzan.eus webgunean azaldu dituzte, baina, besteak beste, koronabirusaren hedapena saihesteko neurriek euskal kulturgile eta sortzaileei eragindako kalteak salatu nahi dituzte eta, horrekin batera, erakunde publikoei “premiazko neurriekin batera, epe ertain-luzerako bestelako proposamenak ere plazaratzea” eskatu diete. Grebak izandako atxikimenduen zerrenda eta norbera atxikitzeko bete beharreko formularioa Kulturgintzan.eus webgunean, agiriaren azpian aurkituko dituzue.\n« Eibarko Udaltzainen dantzak kritikatu ditu Euskadiko Udaltzaingoen Buruen Elkarteak Uztaileko eta abuztuko udalekuetarako aurrematrikula zabalduko du Udalak »


Egurra | Oiartzuarren Baitan\n0:05:00 - 0:07:20 (2' 20'')\nEgur asko behar izaten zen lehen. Seastarreneko lurretan bazegoen nahiko egur, baina ez zeukatenek herri-lurretakoarekin konpondu behar izaten zuten. Udalak zozketan ematen zuen eta auzolanean ateratzen zen egurra.\n- Tolaria nun-nahi zen ordun. Bai. Eta gaiñekun baserriyak, pues, Terrenoz 'ta hola len san zattuten bezela, haundiyak. Geo aparte, e... Itxe gehiyenetan 'o denetan, gehiyenetan behintzat, egurra bertan izaten genun, itxeko terrenutan, 'ta hoi 're bentaja haundiya zen.\nOrdun urte guziyan itten zen sua egurrakin. Eta egurra oso estimatua izaten zen eta geo ez baldin bazen... Adibidez, guen beste bizitzakuk ben terrenuan ez zuten egurrikan eta haik kartzen zuten udalak ematen zun su egurra esaten ziyotena.\nUdalak itten zun urtero basúa botzen zin lekuan materialatako baliyo ez zun egurra, itten zun sorteun bittartez sorteatu, zon lekuan bertan. Lan neketsua 'ta gorra izaten zen, e... Lembizi in ber zen zon lekutikan bire baten ondoa atera eta geo...\nBiri hartara sartu ahal baziñeken kamioiya... Kamioiyak 'e oso gutxi zin ordun, GMCik holoko zakar batzuk zin, eta... Igandetan bat bestiri launduz 'o... Kamioiyan karri 'ta 're, biñon... Guen itxea sarrerako... Sartzeko kasun, kamioiyik ez zen sartzen.\nOrdun, kamioiyakin kartzen baldin bazen Xixtiyoko bire gurutzeiño, handikan itxea berriz animaliyakin karritu ber izaten zen. Biñon, ez zen gue kasua ez zen. Guk e... Itxian izaten genun nahiko egurra, e...\nMoztutzen genun otsailla aldea eta dena itxian ondoa karraitzen genun. 'Ta geo itxian onduan pillatu. Beko sua zen eta moztutzen erraxa zen, mia 'ta lodiya 'ta dena, e... Batea itten genun eta geo beko suan onduan pilla haundi bat sukaldin iñ 'ta handikan erre.


M26 udal eta foru hauteskundeak 2019: Kanpaina Nafarroan; maiatzak 17 | EITB Udal eta foru hauteskundeak\nMaiatzak 17 Interneten Eguna izateaz gain, LGTBfobiaren aurkako Nazioarteko Eguna ere bada, eta horrek isla izan du kanpainako ekitaldietan.\nPSNko kanpaina ekitaldia. Argazkia: PSN\nHezkuntzak protagonismo handia izan du ostiral honetan Nafarroako presidentegaien mezuetan. Era berean, Internet, enplegua, gizon eta emakumeen arteko berdintasuna eta sexu-diskriminazioak tokia izan dute hitzaldietan.\nNavarra Sumak "asmo handiko" hezkuntza programa duela defendatu du Javier Esparza zerrendaburuak, "20 urte barruko Nafarroa gaur eraikitzen hasiko garelako". Zentzu horretan, hezkuntza eredua aukeratzeko familien askatasuna aldarrikatu du. Nafarroako Gobernuak "deitzen ez dioten tokian sartu" beharrik ez duela gaineratu du Esparzak.\nHorretarako, "ongi hornitutako" eskola publikoa beharrezkoa dela azaldu du Navarra Sumako presidentegaiak. Esparzaren hitzetan, "beharrezkoak diren" ikasgelak hitzartu beharko dituzte, beti hezkuntzako profesionalekin ados.\nUxue Barkos Nafarroako presidente eta Geroa Baiko hautagaiak ere hezkuntza izan du hizpide. "Nafarroan lau urte" daramatzala esan die Barkosek hauteskunde kanpainan gobernu progresista aldarrikatzen ari direnei. Legealdi honetan hezkuntzan egindakoa aurrerakoitasun eredua dela azpimarratu du presidentegaiak.\nHorrela, aurrekontuetan egindako esfortzua gogorarazi du Barkosek: lau urteetan Estatu osoko "hazkunde handiena". Hezkuntzan, krisi aurreko inbertsio maila berreskuratu eta UPNAn Medikuntza fakultatea sortzeko bultzada eman dutela nabarmendu du.\nBestalde, Bakartxo Ruiz EH Bilduko hautagaiak azken lau urteetan egindako lana aintzat hartu du, baina "beste pauso bat" ematea eskatu du, gizonen eta emakumeen arteko berdintasunaren aldeko politiketatik politika feministetara pasatzeko.\n"Politika publiko feminista transbertsalak" aldarrikatu ditu Ruizek, "desberdintasunei sustraitik aurre egiteko". Horretarako, "baliabide nahikoak" behar dituztela erantsi du, hau da, Nafarroako aurrekontuaren % 1 "baino gutxiago sekula ez".\nMikel Buil Podemoseko presidentegaiak sexu-diskriminazioaz hitz egin du. LGTBI+ berdintasun legea garatzeko eta finantzatzeko konpromisoa hartu du Builek.\nDiskriminazioaren kontrako borrokarako eta babeserako protokoloak egitea proposatu du koalizio moreko hautagaiak, Administrazio publikoan zein 50 langile baino gehiago dituzten enpresetan.\nInternet Egunean, etorkizuna "berrikuntza eta eraldaketa digital eta teknologikoarena" izango dela adierazi du Maria Chivite PSNko presidentegaiak. Zenbait neurri proposatu ditu, besteak beste, ikerketa, garapen eta berrikuntzan inbertsioa areagotzea.\nEzagutzaren transferentzian aurrera egitea beharrezkoa dela gaineratu du. Horregatik, Unibertsitate, Zientzia eta Berrikuntza kontseilaritza sortzeko konpromisoa hartu du Chivitek, "Nafarroak berrikuntzan salto kualitatiboa emateko".\nAzkenik, Chechu Rodriguezek eta Maria de Simonek, hurrenez hurren, zuzendutako CCOOren eta Ezkerraren ordezkaritzek errealitate soziala aztertu dute.\nEnpleguaren kalitateari "ausart" heltzeko beharra azpimarratu dute. Prekarietatea, behin-behinekotasuna eta kontratuen txandakatze handia Nafarroako lan merkatuaren arazo nagusiak direla salatu dute.


Aurretiazko Borondateak | Matia Fundazioa\nNorberaren bizitzaren kudeaketa errespetatzeak (Autonomiaren printzipio bioetikoan jasoa) berekin dakar pertsona heldu, gaitu, derrigortzerik gabe eta behar bezala informatuta, tratamendu jakin bat onartzen duen ala ez erabakitzeko eskubidea, batzuetan iritzi medikoarekin bat ez datorrena.\nNorberaren iritzia adierazteko ezintasun-egoeretan, gaixoaren eskubide hori gordetzeko modurik onena Aurretiazko Borondateak (va) dira, baita aurretiazko jarraibideak, aurretiazko jarraibideak edo bizi-testamentuak ere. Prozesu horretan, pertsonak etorkizunean jaso edo baztertu nahi dituen osasun-zainketak planifikatzen ditu, batez ere bere kabuz erabakiak hartzeko gai ez den unerako. Medikuaren eta pazientearen arteko harremanaren emaitza izan beharko luke, eta, ahal den neurrian, pazienteak izendatutako ordezkari baten parte-hartzearekin egin beharko litzateke.\nEdozein pertsonak egin dezake, eta gaixotasun kronikoak dituzten pazienteen kasuan, okerrera egiteko modua oso baliagarria izan daiteke.\nPazienteek zainketa-planean parte hartzeko eskubidea dute, eta osasun-profesionalek parte-hartze hori ziurtatzeko erantzukizun profesionala eta legala dute, kontuan hartuta praktika mediko on bat jada ez dela, gaixoaren borondatea errespetatzen ez badu. Kontua ez da gaixoak tratamendua adieraztea, baizik eta aukera zentzuzkoenen artean aukeratzea.\nPazienteak erabakiak hartzeko orduan parte hartzeko gaitasuna galdu duenean, osasun-arreta aldez aurretik adierazitako lehentasunen araberakoa izango dela bermatzea da helburu nagusia.\nBigarren mailako helburuak honako hauek dira: erabaki sanitarioak hartzeko prozesua hobetzea, gaixoaren ongizatea optimizatzea eta maite dituenentzako kargak arintzea. Tresna erabilgarriak dira elkarrizketa hobetzeko eta gaixoarentzako eta haren gertukoentzako nahiz profesionalentzako laguntza-harremana errazteko.\nHorrenbestez, zainketen plangintzaren barruan sartzen dira, hau da, herritarrek beren osasunari buruzko erabakietan hausnartzeko eta inplikatzeko prozesu positibo gisa, beren balio pertsonalen arabera, medikuaren eta pazientearen eta familiaren arteko harremanaren esparruan.\nOsasun-harremanaren testuinguruan, pazientearen borondatea ahoz adieraz daiteke, eta historia klinikoan jasota geratzen da; nolanahi ere, harreman hori edozein egoeratan beteko dela bermatzeko modurik onena Aurretiazko Borondateen Dokumentuen (ABA) bidez egitea da.\nIturria: Osakidetza – Euskal Osasun Zerbitzua. Esteka\n"Aula Mémora" jardunaldia, 2017ko maiatzaren 25a – Rezola Zentroa Esteka\nAsistentziaren kalitatearen eraginkortasuna informazio-sistemen bidez


Boxeo kaskoak - Buddha Fight Wear\nEskularruak Top Fight Multzoa. 33.90 €\nTop Premium Matte Eskularruak. 36.90 €\nSuge eskularru konbinatuak. 39.90 €\nESKULARRUAK EDIZIO BEREZIAK\nEskularru mexikarrak. Edizio Berezia 36.90 €\nBushwhacker Series Eskularruak. 39.90 €\nEskularruak Deluxe Series. 39.90 €\nFantasy Series eskularruak. 34.90 €\nEpic-Legend Larruzko eskularruak\nPrestakuntza Premium Shin Guards\nKing Goreneko Shin Guards\nShin Guards Top Mexikarra\nFantasiazko espinista gorenak\nTubular Colors Shin Guards\nMuay Thai Premium Colors Prakak. 27.90 €\n--- HANDIZKARIAK -- KLIK HEMEN ---\nESKAERAK +35€ DOAKO GILTZATATEA\nerosketa € 35,00 gehiago eta Eskularru batzuen giltza bat emango dizugu\nHasiera / Boxeo kaskoak\nAtal honetan kaxa kaskoaren ereduak aurkituko dituzu Buddha Fight Wear denboraldi berri hau egin du.\nBoxeo-kaskoa erabiltzea ezinbestekoa da Sparrings-en edo babes ekipamendu egokia erabiltzen ez bada, traumatismoak, hausturak eta garuneko kalteak erraz sor ditzakeen borroka prestatzeko. Kontuan izan behar da espezialistek diotenez, babesik gabe buruan errepikatutako kolpeak jasotzea nerbio-sistema zentralerako gehiegizko kaltegarria dela.\nBeraz, ekaskoa erabiltzea Entrenamendu edo jaurtiketa zorrotzenetan, haiek eragindako kolpe eta mozketen aurkako segurtasun eta aurpegiko babesa eskaintzen du. Hemen eskaintza zabala duzu zure beharren arabera, Doako Garraioa gogoraraziz.\nOrdenatu ezaugarri Saltzaile onenak Alfabetikoki, AZ Alfabetikoki, ZA Prezioa, beherago Prezioa, jaisteko altuagoa Data: zaharra Data: zaharra\nBa al zenekien kaskoa eramateak garuneko zauri larriak murrizten dituela? Azken belaunaldiko materialekin fabrikatuta, masailetan, bekainetan eta kokotsean babesa hobetuz. Boxeo gogorra, Muay Thai, Kick Boxing eta MMA entrenamenduetarako bereziki diseinatua.\nPrestakuntza kaskoa Galaxy Red\nThailandiako Lehiaketa kaskoa gorria\nThailandiako Lehiaketa kaskoa Urdina\nTailerra kaskoa Thailandia gorria\nKaskoa alderantzikagarria Homologatutako Larruzko Lehiaketa Muay Thai Boxeo Kick Boxing K1\nKaskoa Boxeo Muay Thai MMA Kick Boxing Krav Maga\nKaskoa sareta bereizgarriarekin Sareko kaskoa gorria beltza da. Boxeo, Muay Thai, MMA, Kick Boxing K1, Krab Maga ... Kalitate handiko larruarekin eginda dago eta erabil ditzakezun edo kendu ditzakezun plastikozko parrillarekin.\nBoxeo Kaskoaren Istorioa\nAntzina, boxeoaren hasieran liskarrak esku biluziekin egiten ziren. Zenbait kulturatan, larruzko uhalak eskuak eta eskumuturrak babesteko erabiltzen ziren, beti hatzak libre utziz. Geroago, eskularruak erabiltzen hasi ziren. Hala ere, burututako liskarrak aurkarien buruak behin eta berriz kolpatu zuen, defentsa ukabilekin eutsi behar izan zuen bitartean.\nBeraz, urteen poderioz, kirolariek buruko babesa erabiltzen hasi ziren. Boxeo amateurrean erabiltzea kasko Nahitaezkoa da, boxeo profesionalak ez bezala, ez baita buruko babesleak onartzen.\nEl boxeo kaskoa Belarriak ere babesten ditu eta, espezializatuagoak direnak, kokotsa eta sudur eremua ere babesten ditu aurrealdeko barra bati esker, berariaz diseinatutakoa. Horretaz gain, aurpegiaren eta garezuraren esposizioa murrizten du kolpe txarren aurka eta horrek segurtasun handiagoa sortzen du gizabanakoan, batez ere hasiberrientzat eta haurrentzat.\nOrain, erabiltzearen garrantzia jakin ondoren kasko Entrenamenduetan edo borrokan, ziur aski zure beharretara egokitzen den bat erosi nahi duzula. Gaur egun merkatuan aukera ugari daude boxeo kaskoak, prezioak, materialak eta diseinuak aldatu egiten dira. Hori dela eta, batzuetan, aukeraketa kasko Ideala ez da zeregin erraza eta kontuan hartu beharko zenituzke azken xehetasun batzuk zehaztu aurretik.\nNola aukeratu boxeo kaskoa?\nAztertu beharreko lehen puntua materiala da. Oraindik gai honetan trebea ez bazara, ez harritu boxeo kaskoak material sintetikoekin, PVCz edo hondatutako larruz egindakoak. Batzuek ez dute betegarri nahikoa edo dentsitate txikiko aparra dute, eta horrek aldatu egin beharko du kasko babesa ez baita egokia. Logikoki, horrek proportzionalki du iraunkortasunaren eragina boxeo kaskoa, beraz, komeni da aukeratzea kasko kalitatezko materialarekin egindakoa, behar baino diru gehiago gastatzen ez jarraitzeko eta, aldi berean, babes egokia bermatzeko.\nBuddha Fight Wear Harremanetarako kiroletarako arropa, osagarriak eta babes ekipamenduak banatzen espezializatutako marka da. Bilaketak egiteko erabilgarria izan daiteke boxeo kaskoa ideal. Honako atalean kasko aurkituko dituzu boxeo kaskoak Prestakuntzarako diseinatuta dago eta kalitate handiko larruarekin eginda dago. Segurtasuna, erresistentzia, iraunkortasuna eta erosotasuna bermatzen ditu. Aurkituko dituzun aukera desberdinen barruan kasko kokotsa babesarekin, kasko sudurreko barrak ditu, sudurra, bekainak eta masailak babestera bideratuta; eta kasko sareak, burua babesteko.\nEzin da ahaztu beste puntu garrantzitsu bat tamainarena boxeo kaskoa. Bada kasko txikia da, ezin da erraz jarri eta burua konprimitu egingo du, eta horrek boxeolaria desestabilizatuko du. Bestalde, bada kasko oso handia da mugimendu guztiekin irrist egingo du eta horrek erosotasunean eta ikusgarritasunean eragina izango du. Buddha Fight Wear Zeregin horretan ere laguntzen zaitu tamaina desberdinetako boxeo kaskoak eskainiz, helduen tamainakoa barne, zure beharretara egokituko dena.


Gerion - Wikipedia, entziklopedia askea.\nGerion (antzinako grezieraz Γηρυών)greziar mitologian erraldoi beldurgarri bat zen, Krisaor eta Kalirroeren semea. Gerion gizakien itxurako hiru gorputzez osaturiko izaki bat bezala irudikatzen da. Eriteako uhartean bizi zela diote elezahar gehienek, gaur egungo Cadizen, itsaso mediterraneoaren mendebaldean. Ortro izeneko zakur baten jabea zen eta hainbat abeltzaintza lurren jabea, Eurition izeneko artzain batek zaintzen zituen lur hauek Ortro zakurrarekin batera.\n2 Heraklesen hamargarren lana\nGerion izena greziar γηρύειν (gerýein) aditzetik dator, oihukatu edo garrasi egin esan nahi du. Seguraski artzain bat zelako du izen hori.\nHeraklesen hamargarren lanaAldatu\nHeraklesen hamargarren lana\nHeraklesek bere hamargarren lana betetzeko, Gerioni bere ganadua lapurtu behar zion. Gerionengana iristeko Libioko basamortua (gaur egungo Libian) zeharkatu behar zuen, bertako beroaz aspertuta Heliosi gezi bat jaurtitzea erabaki zuen, honek gelditzeko eskatuz, itsasoa zehrkatzeko urrezko kopa eman zion. Modu honetan iritsi zen Herakles Eriteara.\nEriteara iritsitakoan, Heraklesek Gerioni bere ganadua lapurtu zion. Honek Gerion haserretu eta lapurra jarraitzen hasi zen, suminduta. Gerion mendeku bila, bere kontra borrokatu zen, baina Heraklesek Hidraren pozoia zuen gezi bat jaurti zion. Gerionen hiru gorputzak zeharkatu eta hil egin zuen geziak.\nMitologia Klasikoa, 218 Heraklesen hamabi lanak\nAzken aldaketa 14 azaroa 2020(e)an, 12:07(e)tan\nOrriaren azken aldaketa: 14 azaroa 2020, 12:07.


Europako Mugikortasunaren Astearekin bat egin du Irungo Udalak | bidasoamedia\nEuropako Mugikortasunaren Astearekin bat egin du Irungo Udalak\nIra. 13, 2016, 1:11 p.m. ekologia\nAste osorako ekintzak antolatu ditu Irungo Udalak, autoa etxean utzita, hirian zehar ibiltzeko beste moduak bultzatzeko. Europako Mugikortasunaren Astearen baitako ekimenak dira, eta irailaren 15etik 18ra egingo dituzte.\nAurtengo berritasun nagusia da Igande Sasoirekin batera, Kirolaren Festa egingo dutela da. Larunbatean, berriz, Merca2dasoa eta mugikortasun iraunkorreko ibilgailuen erakusketa izango dira, Zabaltza plazan eta Colon pasealekuan. Larunbatean Gaueko Lasterketa egingo dute. 6,23 kilometroko proba da, eta San Juan plazatik irtengo da, 20:00etan. Igandean 6,5 kilometroko bizikleta martxa abiatuko da 10:30etan Zabaltza plazatik.\nEskolara oinez proiektua\nOstegunean Eskolara Oinez ekimenean parte hartuko dute Eguzkitza ikastetxeko ikasleek, udal ordezkariekin batera, Jose Antonio Santano alkatea barne. Proiektu horrek haurrak hirian integratzea du helburu, eta urte osoan zehar ari dira lanean, Eguzkitza ikastetxearekin. Ostegunean bertan, Tipi-Tapa programan parte hartzeko aukera izango da. Adinekoei zuzendutako txangoak dira, eta 10:00etan irteten dira, Luis Mariano Helduen Gizarte Zentrotik.


Esfingeari falta zaiona - Alaitz Olaizola - Uztarria (Azpeitia)\n2006ko ots. 8a, 11:02\nAtzo goizean, irratian elkarrizketatu zituzten Bermeo eta Oñatiko alkateak. Salamancan ba omen daude gerra garaian hemendik eramandako artxibo batzuk. Bermeo eta Oñatiko artxiboak omen daude tartean. Eta noski, eskatu dituzte Salamancara, itzuliko ote dizkietenaren duda muda handian.\nSegidan, bi herrietako herritarrei galdetu zieten ea ba al zeukaten artxibo hauen berri eta berauek ekartzeari buruzko iritzia. Une honetan, esaten ari zirenaz deskonektatu eta duela urte batzuk Egiptora eginiko bidaia hura etorri zitzaidan gogora.\nPiramideetara iritsi baino metro luze batzuk lehenago, hondar artean aurkitzen da Gizako esfinge ezaguna. Animali gorputza eta gizaki aurpegia duen irudi erraldoia, milaka urte bizkarrean badauzkana. Yasser, gure gidari egiptiarrak, bertara heltzean, honela esan zigun:\n-Hona hemen, esfinge ezaguna. Milaka urte baditu, (ez dira ados jartzen zenbat diren) eta arrisku larrian dago.\nHainbeste denbora eta gero, arriskuan egotea arraroa ez zela pentsatu nuen nik. Izan ere, babestu gabe, han kanpoan, bero izugarri harekin\n-Ikusten ai diozue burua? Okotz-bizar moduko bat zeukan egin zutenean. Gero ordea, britainiarrek kendu egin zioten eta beraiekin eraman. Buru horrek, ezinbestekoa du kendu dioten zati hori, bestela, urte batzuen buruan, burua eroriko zaio. Itzul diezagutela gure bizarra!\nHura bai sorpresa! Jakin nahiko nuke, britainiarrak direnean ikusleak, gidariak zer esaten ote dien. Guri, euskaldun eta Valentziarrez osatutako taldetxoari, argi utzi zigun esfingeari ezer txarrik gertatuz gero, britainiarrek izango zutela errua.\nGero, British museum-ean, saiatu nintzen okotz-bizar delakoa topatzen, eta ez nuen inondik ere ikusi. Egia da, ditxososko museoan, non nenbilen aklaratzea ere nirea kostatu zitzaidala, baina esfingeari falta zitzaion zati hura ez nuen inon sumatu. Harri Rosetta bai, ederra inondik inora ere. Hau ere, ez dut uste Londresko parkeren batean topatuko zutenik!\nMunduan zehar banaturik, zenbat Salamanca kultural eta historiko.\nEkintza horri, gure herrian, badakizue nola esaten zaion, ez?\nJarraitzailea | 2006-02-10 : 12:02\nAlaitz, lapurreta izan al daiteke?\nNik horrela deitu nuke, dudarik jabe.


Contador « Tropela.net – BlogaTropelaIragarkiakInformazioa:Zure iragarkia hemen ikusi nahi? Prezio bereziak herri mailako publizitatean.SarreraLehiaketakBlogaElkarteaPublizitateaArauak eta GalderakBilatu:BerriakTxioakArtxiboaPil-pilean‘Contador’ etiketa duten berriak\nIruzkinak -Raul Perez2013-02-27 07:10IbilbideakParis-NizaTradiziotik ez dira aldenduParis-Niza lasterketako ibilbideak ez du inor aho bete hortz utzi. Aldaketa handirik ez dago, egia esan. Lehen etapa erlojupekoa izango da, baina erlojuz kontra ondo moldatzen direnentzat baino, aproposagoa izango da esprinterrentzat, hiru kilometro besterik ez baitituzte egin beharko. Hurrengo etapak nahiko lauak dira; beraz, litekeena da esprinterrek baliatu nahi izatea euren aukerak.\nIruzkinak -Raul Perez2012-09-29 21:32Beste lasterketakRodriguez, bikain: 10Joaquim Rodriguezek irabazi du denboraldiko azken klasiko handia, Lonbardiako Giroa. Ikuskizuna emanda irabazi ere. Azken mendatetxora indartsuenak bil-bil eginda iritsi dira eta bertan egin du aurrera Katusha taldeko liderrak, gainerako guztiak atzean utzita. Rodríguez bakarrik helmugaratu da, pozarren. Denboraldi bikainari ginga jarri dio, benetan: Euskal Herriko Itzuliko bi etapa, Giroan beste bi eta maglia arrosa hainbat egunetan, hiru etapa Espainiako Vueltan eta maillot gorria egun askotan… Samuel Sanchez bigarren sailkatu da. Gehiago irakurri\nIruzkinak -Raul Perez2012-09-08 23:30ErrepasoaEspainiako VueltaContador, noraino?La Bola del Mundoko etapa ikusgarria izan da –bukaera behintzat-. Menchovek irabazi du etapa Porteri aurrea hartuta azken metroetan –ihesaldian sartu dira biak ala biak- eta Romain Sicard bosgarren bukatu du. Hazparneko ziklistak ekarriko digunaren aurrerapena? Hala izan bedi! Sailkapen nagusiari dagokionez, etapak ez du irauli. Rodriguezek erasoa jo du, Morenok erritmoa berotu eta gero, eta Contador eta Valverde atzean utzi ditu, baina azkenean, Madrilgo podiumeko hiru koskak okerrik ez dela Contadorrek, Valverdek eta Rodriguezek zapalduko dute igande arratsaldean, hurrenez hurren. Fuente De-ra bidean Katusha horren indartsu egon izan balitz… Gehiago irakurri\nIruzkinak -Iosu2012-09-05 18:00ErrepasoaEspainiako VueltaTxirrindularitzaGutxien espero zenean, transiziokoa izan behar zuen egunean Contador-ek hankaz gora jarri du Espainiako Itzulia. Contador berak ‘kamikaze’ hitza erabiliz deskribatu du bere erasoa. Bukaeran, kostata bada ere, garaipena eman dion erasoa. Eta ez, ez da akerbiderik behar izan. Ez da eski estazio bateko pistetan barrena joan behar izan lasterketa. Txirrindularitza klasiko eta ausartak eman dio lasterketari behar zuen etapa azkenean.\nIruzkinak -Tropela Elkartea2012-09-03 23:44ErrepasoaEspainiako VueltapodcastakTropela.net podcastak: Espainiako Vuelta 2012. Bigarren asteari errepasoaEspianiako Vueltako lehen asteari errepasoa egiten diote podcast honetan Raul Perez (@raulperezmartin) eta Egoitz Lizasok (@elizaso).\n- Lasterketaren lehia biren artera mugatu da: J.Rodriguez eta Contador. Valverde eta Froome lehiatik kanpo geratu dira.\n- Etapa garaipenak garesti daudela aipatzen dute eta sailkapen nagusiko kideak direla protagonista.\n- Caja Ruralek Piedrarekin lortutako garaipena aipatzen dute.\n- Ibilbidea ikusgarria ala gehiegizkoa den zalantzan jartzen dute.\n- Maillot berdearen lehian Degenkolb datorren astean eskura izan ditzakeen 3 etapa irabazten saiatuko direla diote.\n- Euskaldunen artean Igor Anton, Beñat Intxausti, Gorka Verdugo eta Amets Txurruka aipatzen dituzte.


Nacho Mendoza VS Denys Berinchyk - EMAIONK\nBy matraileko on 2017-11-04\nIzatez Colombiarra da Nacho Mendoza, baina bizi erdia Gasteizen darama boxeatzaile apart honek. Abenduaren 16an, nazioarteko WBO titulua jokuan dela, Denys Berinchyk boxeatzaile gogorraren aurka lehiatuko da. Era honetara WBO-OMB-eko rankingnean ohorezko postuetara iristeko aukera izanen du. Zeinek daki ranking honetako txapeldun mundiala den Terry Flanagan-en aurka borrokatzera iritsiko den.\nNacho Mendoza Espainiako txapelketa bigarren aldiz irabaztetik dator, KOT batekin eta pisu superarineko errege izendatuz. Mendozak titulu hau Gasteizen defendatzeko asmoak zituen, baina arazo logistikoak direla eta ezinezkoa suertatu da, momentuz. Hala ere, borroka garrantzitsua zehaztu dute Berinchyk-en aurka. Honek, karrera profesional luzea ez badu ere, amateur mailan ikaragarri ongi lehiatu da. Munduko amateur txapelketan zilarra eskuratu zuen boxeatzaile honek 2011n eta baita postu berdina eskuratu zuen Londreseko 2012ko Olimpiar Jokuetan ere. Gainera, urrezko dominarekin egin zen Ulan Batorreko unibertsitateko txapelketan.\nOndorioz, garai garrantzitsuak datoz Mendozarentzat. 57 borroka profesional,\n42 irabazi (26KO) eta 3 nulo eskuartean ditu; bestalde, Denys Berinchyk, 7 borroka 7 irabazi (4KO). Oroitzapen onak ditu Nachok munduko bazter honetan egindako borrokekin. Hala jarraituko duelakoan eta gure indar guztiak gasteiztarrari bidaliz, zorte ona opa diogu!\nKerman vs del Rio (bideoa)


Amañako Jantaedan-ek irabazi du gilda lehiaketa - etakitto.eus\nAmañako Jantaedan-ek irabazi du gilda lehiaketa\n0 Berbetan dendariak, Berbetan orokorra, Eibar\nETA KITTO 2015, Mar 11\nEuskeraz primeran! kanpainaren barruan …eta kitto! Euskara Elkarteak antolatutako I. Gilda-lehiaketak badu irabazlerik. Epaimahaiak emandako saria Amañako Jantaedan-entzat izan da. Bertako gildaren “itxura, originaltasuna eta zaporearen arteko oreka” azpimarratu dute epaimahaikideek, eta baita erabakia hartzea ez dela erreza izan ere, “maila altua egon da lehiaketan”. Demaseko lana izan dute Ruben Etxaniz, Mireia Alonso, Josu Gimenez eta Josu Mugerza epaileek, bi egunetan 27 gilda dastatu behar izan dituzte-eta.\nHerritarrek ere euren botoa emateko aukera izan dute lehiaketan. Horretarako bozketa-kutxak eta orriak banatu ditugu tabernetan, eta herritarrek ere oso ondo erantzun dute: 2.000 boto inguru jaso ditugu, eta horiek zenbatu eta gero, herritarrei gehien gustatu zaien gilda Koskor tabernakoa izan da.\nHorrez gainera, botoa eman duten herritarren artean Eibar-Sevilla partidurako bi sarrera zozketatu ditugu eta irabazlea, Caserio tabernan bozkatu zuen Manolo Cid izan da.\nLehen Gilda-lehiaketak erantzun ona izan du Eibarko tabernarien artean, guztira 27 tabernek eman dute izena. …eta kitto! Euskara Elkartearen izenean, irabazleak zoriontzeaz gainera, eskerrak eman nahi dizkiegu lehiaketan parte hartu duten tabernei, bozkatzen jardun duten herritarrei eta epaimahai-lanetan jardun duten lau adituei.\n« Eguaztenean zabalduko dute #ABIAN azoka Armeria Eskolan Zuzendaritza berritu du …eta kitto! Euskara Elkarteak »


De Rooy Slijpcentrum - DANOBATGROUP\nDe Rooy SlijpcentrumNeurri handiko piezen artezketa\nMalgutasun handiko soluzioa oso geometria desberdineko piezen artezketarako: 8.000 x 3.000 x 1.600 mm-ko eta 30 tonako piezetarako ere bai.\nEgonkortasun handiko artezteko makina, 24 orduetan eta 7 egunetan lan egiteko.\nBi mm milarenera arteko doitasuna.\nGoi produkzioan lan egiteko prest dagoen artezteko makina: 10 ordu astean.\nSG artezteko makina laua:\nBi buru: gainazalak artezteko buru bat eta artezketarako beste buru bat edozein noranzkotan kulunkatzeko ahalmenarekin.\nInterpolazio ezin hobea mahaiaren mugimenduaren eta harriaren mugimenduaren artean, eta kurbak artezteko ahalmenarekin.\nSegurtasun sistema mekanikoa eta elektronikoa, funtzionamendu segurua eta piezen babesa bermatzeko.\nZurruntasun handia eta egonkortasun termikoa, doitasun eta errepikakortasun maila handia bermatuta.\nDANOBAT artezteko makinarekin bi mikrako doitasuna lortu dezakegu, 8000x3000x1600 mm-ko eta 30 tonako piezetan.\nAdam De Rooy & Dirk De Rooy\nHiru metrora arteko zabalera duten piezen fresaketa eta, duela pare bat urtetik hona, neurketa ere zerbait nahiko arrunta da Nuenengo (Herbeherak) De Rooy Slijpcentrumen, baina artezketa beste historia bat zen. Halere, hori jada iraganeko zerbait da. DANOBATen artezgailu berria erosita, enpresak pieza handienak ere mekanizatu ditzake doitasunik handienarekin.\n"Orain arte, posible genuen zabalera handiko piezen fresaketa eta neurketa egitea, baina artezketaren kasuan, ordea, mugatuta geunden, 1700 mm-ko zabalera eta 10 tonako pisua zuten piezan baino ez baikenituen arteztu”, esan du Dirk De Rooyek, bere anaia Adamekin batera enpresaren zuzendaria denak. Orain, otsailean DANOBATen artezteko makina laua heldu eta gero, mugapen hori gaindituta dago.


Ikerketa eta Berrikuntza Teknologikoari buruzko VII. Tecnalia Kazetaritza Sarian parte hartzeko aukera bihar bukatzen da — Unibertsitatea.Net\nHemen zaude: Hasiera › Ziztu bizian › Ikerketa eta Berrikuntza Teknologikoari buruzko VII. Tecnalia Kazetaritza Sarian parte hartzeko aukera bihar bukatzen da\nIkerketa eta Berrikuntza Teknologikoari buruzko VII. Tecnalia Kazetaritza Sarian parte hartzeko aukera bihar bukatzen da\n2014/09/29 - Unibertsitatea.net\nKomunikabideetako profesionalak gizartean ikerketa eta berrikuntza gaiak dibulgatzeak duen garrantzia aintzat hartzea da sarion helburua. 4.000 euroko lau sari banatuko dira.\nTecnaliak, Ikerketaren eta Berrikuntza Teknologikoaren Dibulgazioari buruzko VII. Tecnalia Kazetaritza Saria antolatu du.\nIkerketaren lema da “Berritzea geroa eraikitzea da” eta helburu nagusia da komunikabideetako profesionalek (prentsa, irrati, telebista eta Internetekoek) ikerketa eta berrikuntza gizartean dibulgatzen duten erantzunkizuna aintzat hartzea.\nLanak aurkezteko esparruak lau dira: Garapen iraunkorra, Pertsonen osasuna eta bizi-kalitatea, Baliabide naturalak zaintzea, Lehiakortasun industriala eta garapen teknologikoa eta Gizarte digitalizatua.\nLau sailetan (prentsa, irratia, telebista eta Internet) banatutako 4.000 euroko lau sari banatuko dira eta lanak aurkezteko epea irailaren 30ean bukatuko da. Informazio guztia VII. Tecnalia Kazetaritza Sarian eskuratuko duzu.


2014/03/17 - LINGUA NAVARRORUM LINGUA NAVARRORUM\nArchive for 17 martxoa, 2014\nEuskararen lekukoak: LEOTZ\nLeozko udal-eremua eta inguruko herriak\nNafarroako udal-antolakuntza anitzaren baitan (haranak, zendeak, almiradioak) distriturik ere sortu zen XIX. mendean. Orbaibarrek administrazio-batasuna galdu eta hainbat zatitan banandu ostean. Leotz izan zen haietako bat. Udalerri zabala da (are zabalagoa 1976an Santsoain bereganatu zuenetik), baina ez jendetsua: 1850 inguruko 1250 biztanleen aldean, 250 eskas baino ez dira gaur egun Amatriain, Amunarrizketa, Artariain, Benegorri, Bezkiz, Iratxeta, Leotz, Makirriain, Olleta, Santsoain eta Uzkita herrixkek bildutakoak.\nXiX. mendetik hona ez da populazioa leoztarrek galdutako gauza bakarra; beren euskalkiak ere alde egin zien, Erriberriko merinaldeko gainerako herri-ibarrei bezalaxe, Nafarroako erdialde guztia erdaldundu zuen olatu gaitzak eramanda. Historian zehar euskarak Leotzen izan duen indarra baino zailagoa da erakusten noiz desagertu ziren, isil-isilka, arbasoen hizkuntza jasotako azken leoztarrak. Ez du ematen XIX. mendean oso aurrera baino lehen izan zenik, dena den. Hona Leotzen euskaltasuna agerian jar dezakeen zenbait datu, haietako asko honakoan ere Fernando Maiora ikerleak bildurik:\n1536. SANTSOAIN. Miguel Aynes izeneko batek eta Maria Remiriz orisoaindarrak ostatu batean izandako elkarrizketaren lekuko izan zen Hernaut de Sansoain. Aynes Remirizen aurka deklaratzera deitu zuten herri hartara; halaxe esan zion Miguelek Mariari eta halaxe entzun zuen santsoaindarrak. Remirizek Aynesi bere kontra esateko zer zuen galdetuta, Aynesek isilka emandako erantzuna ez zuen Mariak batere gogoko izan. Primeran ulertu zuen Santsoaingoak emakumearen erantzuna: la dicha Maria Remiriz le dixo, que hera lo que abia de dezir contra ella y el dicho Miguel Aynes le dixo ciertas palabras callando queste deponente no las pudo oyr ny comprender y en deziendole aquellas oyo e comprendio que la dicha Maria Remiriz le dixo en bascuence que no dixese las palabras que alla le dixo por estas palabras, ez ory herran…\n1587. Gasteizeko apaizgaitegian aurkitutako Nafarroako herrien zerrendan, ohiko ortografia zarpaila erabiliz, bascongadotzat jo zituzten amunarrizqta, iracheta, leoz, vezqta, olleta, bezquiz, banegorry, sansoayn edota sansomayn. Hain sarri aipatu ohi dudan zerrenda osoa Manuel Lekuonak ezagutarazi zuen 1933an RIEV aldizkarian.\nLeozko Santsoain. Urraulbeitin ere bada izen bereko herrixka bat.\n1588. ARTARIAIN. Graciosa Espartza eta Maria Ezpeleta artariaindarrak elkarri agirika aritu ziren behin batez, lehenak bigarrenari atzetik zebilkiola leporatu ostean. Berotzen hasi eta apezgoytia deitu zion Espartzak Ezpeletari; irain gordina zen hura, Ezpeletaren ahaldunak adierazi legez: le dixo la acusante, que mi parte hera una apezgoytia, que quiere dezir, que a sido desonrrada de clerigos…\n1594 SANTSOAIN. Harrika hil omen zuten Joana Oses santsoaindarra; hainbat lekukok deklaratu zuten gertakariek eragindako prozesuan. Joana heriotzeko puntuan hartu zuen Miguel Zabaltza bikarioaren esanetan, Jesus, otoy, otoy eta antzeko hitzak esan zituen behin baino gehiagotan emakumeak bere azken orduan. Guillen izeneko frantziar bat jo zuten erruduntzat; herritarren ustez euskaraz asko ulertzen zuen hark. Catalina Etxaguek deklaratu zuenez Joana hil zen egunean Catalina Idoi izeneko batek Guillen etortzen ikusi eta honela esan zion: Jesus, Guillen, seyn descolorituric elduçaren. Handik lasterrera Graziana zeritzon Joanaren alabetako bat iritsi zen frantziarra zegoen lekura, mantalean harri zenbait ekarrita. Negar batean zetorren, Guilleni ay traydorea, ay traydoria, amary ylde datorquet esanez: frantziarrari harrika egiten uztearren baztertu zitezela eskatu zien Etxagueri eta gainerako lekukoei.\nUzkita, Leotz iparraldeko azken herria. Bidean aurrera Ezporogi, Leotz baino are hustuago.\n1634. UZKITA. Herrikoek zerabilten hizkuntzaren adierazgarri, hona nola izendatu zuen Uzkitako bat Andres Larrasoaña barasoaindarrak: se acuerda este testigo como el dicho Alcalde le dixo que para hazer y cortar dichas dos cargas de chaparros tenia licencia del quejante y que tambien puede haber un año de tiempo que Salvador dicho Uzquitarra…\n1653. IRIBERRI. Hirurogei urteko Fernando de Balenciak 11 zeramatzan Iriberriko jauregian, jabearen lurrak errentan emateaz arduraturik. Ez zuen han bizitzeko gaztelaniarik behar, antza; zin egin eta galdera batzuei erantzun ondoren, euskaraz azaldu zion Balenciari hartutako deklarazioa Juan de Vallarin notariak.\n1701. IRIBERRI. Iratxetako abade ere bazen Juan Gimenezek euskara erabili zuen herritarrei jakinanarazi beharreko legezko abisu bat denek uler zezaten: publique el dicho edicto retroescrito en lengua ynteligible a todos los que concurrieron a oir la misa popular…\nXVIII. mendea. Nafarroako auzitegietatik ateratako datuen irakurketa hutsak nekez bermatuko luke mende hartan Leotz inguruan euskara izan ere bazenik. Elizbarrutiko nahiz Erresumako komisari erdaldunek euskara zela eta eragindako auzi luzeetan eta haietan erabilitako argudioetan ez zuten Orbaibar ingurua aipatu ere egin. Ez zegoen komisarion ustez eremu haren erdal izatea frogatu beharrik. Hobeto esanda, ez zegoen frogatu beharrik orbaibartarrek gaztelania ere bazekitela; ez da gauza bera.\nHorrela, Eliz Auzitegian 1744 eta 1765 bitartean datu-biltzaile aritutako komisari euskaldun eta erdaldunen lan-eremuak banatuz idatziriko Libro de Repartimientos delakoan, Erriberriko merinaldeko herri bakar bat ere ez zen euskalduntzat hartu. 1767an, orobat, auzitegi zibiletako komisari erdaldunek Nafarroako erdialdeko eremu batean gaztelania sartua zela eta aurrerantzean haiek herri horietan ere lan egiteko gai zirela aldarrikatu zutenean, Ibargoiti izan zen haien aldarrikapenaren muga. Muga horretatik haraindi zeuden hegoalderagoko ibarrak (Orbaibar, esaterako) kontuan ere ez zituzten hartu, gaztelaniari haietan erabat nagusi iritzita.\nAmunarrizketako San Bartolome. Erabat hutsik ez gelditzeko borrokan dabilen herria, beste hainbat bezala.\nBeste hainbat datu objektibok salatzen dute, ordea, ez zela hori errealitatea; bazela arrunt gune euskaldunik auzitegiek iradokitako mugetatik at. Ez digu gaur arte Leotzek XVI. mendekoak bezain argia den XVIII. mendeko lekukotasunik utzi (bai, aldiz, mendebaldean mugakide duen Oloritzek), baina bada kontuan hartzea merezi duen daturik: Amunarrizketan, esaterako, Artaxoa eta Puiuko abadeak izan zituzten XVIII. mende erdialdean; aski ezaguna da bi herriok euskaldunak izan zirela gizaldi hartan guztian zehar. 1772an Zangozako erdalduna heldu zen herrira eta euskaraz ez jakitea trabagarri gertatu zitzaion.\nXIX. mendea: leoztarren euskara, gainbehera\nXVIII. mendean biztanle asko ezagutzen hasitako gaztelania hura bera hasi zen XIX.ean euskara haranean zehar zokoratzen. Bonapartek begirada Nafarroan pausatu zuen urteetan guztiz ahulduta egongo zen Leozko mintzoa, eta horregatik beharbada behin baino gehiagotan aldatu zuen ikerle handiak bailarako euskararen bizitasunari buruz zuen ustea. Hona hemen printzeari esker ezagutzen ditugun hainbat albiste:\n‘La Iberia’ aldizkariaren 1856ko ale berean dira Palarearen izendapenari eta Bonaparteren bidaia-amaierari buruzko albisteak\n1856. Abuztuan Jose María Palarea bihurtu zen Nafarroako gobernadore. Lan hura azarora arte besterik bete ez bazuen ere, hilabete haietan bertan ibili zen estreinako aldiz Nafarroan Luis Luziano Bonaparte eta ez da harritzekoa gobernadorea printzearen albiste emaile bihurtu izana: Palareari, nonbait, Orbaibarren eta Ezporogi-Aiesa aldean euskaraz egiten zutela esan zioten, eta horixe jakinarazi zion berak euskalariari.\n1858. Jose Antonio Uriarte bizkaitarrak Bonaparteri urtarrilaren 25eko eskutitzean aditzera eman zionez, euskalduna zen oraindik Leotz ingurua: Leoz que dista tres leguas de Tafalla no es distrito sino un lugar pequeño del valle de Orba è Ylzarbe en Navarra. El bascuence que en este valle de Orba se habla es idéntico al del valle Anue y Ulzama pero mas castellanizado. Seguruenik Palarearen eta Uriarteren albisteek erabat konbentzituko zuten Bonaparte. Deigarria da ordea Uriartek Leotz Izarbeibarren kokatzea. Ez dakit nondik jaso zituen datuak Arrigorriagan jaiotako idazleak.\nLeozko aipamena dakarren Uriarteren 1858ko gutun-zatia. Klik eginez kontsulta daiteke (07. blokea, 100. irudia)\n1862-64. Aurreko albisteen eraginez ziur aski, 1862rako Bonaparte printzea sinetsita zegoen Orbaibar eta Ezporogi zirela euskararen eremuaren hego-muturrak. Horrela adierazi zion Etxenikeri 1862ko urtarrileko gutun batean. Lehentasun bihurtu zen handik harat printzearentzat inguru hartako doktrina-itzulpena eskuratzea, eta hala jakinarazi zion urdazubiarrari.\nBadirudi, ordea, Etxenikek Orbaibarrez bidalitako albisteak ez zirela aurrez Bonapartek jasotakoak bezain baikorrak izan. 1863ko apirilean honela erantzun zion printzeak Urdazubikoaren gutun bati: erabat zuzen zaude Barasoainen eta Untzuen euskararik egiten ez dela diozunean. Baina horrek ez du esan nahi Orbaibarko gainerako herrietan hitz egiten ez denik. Amunarrizketa, Artariain, Bezkiz, Sansomain, Benegorri, Makirriain, Amatriain, Olleta, Iriberri. Uzkita, Leotz eta Iratxeta aipatu zituen Bonapartek jarraian: denak zitzaizkion egoki eskuratu nahi zuen katiximarako. Aitortu ere egin zuen, hala ere, ez zekiela oraindik ezer Tafalla inguruko euskara hartaz. Je ne connais absolument rien de ce basque (…) Tout ce qui se rapporte à ce dialecte de Orba a pour moi le plus grand interêt.\nEtxenikeren ondorengo berriek ez zuten printzearen albiste-egarria ase ahal izan: uztailean temati zirauen Bonapartek: Orbaibarko euskarari dagokionez, kostatzen zait sinestea haran guztian itzali denik. Ziurtatzeko oso garrantzitsu iritzi zion Leotzen bertan euskara bizirik zegoen jakiteari, herri hark izan zuelako nonbait betidanik Orbaibarren zehar euskaldun izatearen ospea. Leozko euskara itzali zela ziurtasunez jakin artean Bonapartek ez zuen onartuko hizkuntza Erriberriko merinalde osoan desagertu zenik. Abuztu hartan beste eskutitz batean azpimarratu zion printzeak Etxenikeri zein beharrezko sentitzen zuen Leozko doktrina, zoritxarrez (harentzat, eta guretzat ere bai) sekula eskuratzerik izan ez zuena. Lehentasuna zen Orbaibar euskalari handiarentzat. Bereak dira hitzak (Etxenikeri, berriro ere): egoki baderitzozu inguru hartara norbait bidaltzea katixima itzul dezakeen pertsona topatzearren (dela apaiza edo dela maisua), arren, gastatu beharrekoak ez zaitzala zalantzan jarri, nire eskumenean dagoen edozer egiteko prest bainago.\nLeotz inguruko mugak Bonaparteren mapan. Egin klik mapa deskargatu eta irudia gertutik ikusteko.\n1864ko urtarril hasieran berriro idatzi zion Bonapartek Etxenikeri. Orbaibarko euskarari buruzko albiste eza zuen kezkarik handienetako bat. Hilabete hartan bertan Etxenikek bidalitako datuekin konbentzitu zen azkenik euskara itzalia zela Leoz ekialdean dagoen Ezporogi bailaran, eta Orbaibarren ere galdutzat eman zuela ematen du; ordutik aurrera Agoitz jo zuen katiximarako jomuga (nahiz eta beranduago Agoitzi zegokionez ere etsi behar izan).\nHortxe amaitu ziren Bonapartek Leotz inguruari Etxenikerentzako gutunetan eskainitakoak. Hala ere, ez zuen azkenean erabat desagertutzat jo hango euskara, eta ondorengo urteetako albisteek aldatu egin zuten nonbait, neurri batean bederen, 1864ko ikuspegi ezkorra. Euskalkien mapa handian Leozko lau herri sartu zituen printzeak euskararen eremu barrenean: Iratxeta, Iriberri, Amunarrizketa eta Artariain. Iratxeta eta Leotz artean ezarri zuen hegoaldeko goi-nafarreraren muga.\nOlletako eliza erromanikoa, gaur egun\n1884an muga berbera adierazi zuen Kanpionek, baina Bonaparteren datuak kopiatu besterik ez zuen egin, bere uztako eguneratzerik gehitu gabe. Guztiz iraungia ote zen ordurako leoztarren mintzo zaharra Bonapartek adierazitako herrietan ere? Erabateko ziurtasuna zalantzan jartzeko moduko oihartzun apalak bildu ditu azken urteotan Fernando Maiora artaxoarrak: 1819an jaio eta 1901ean hildako Ignacia Dusaren eskutik dator bat. Iruñean sorturiko emakume euskaldun hau Tafallara ezkondu zen, eta ondorengoek jaso dutenez euskaraz egiten omen zuen hiriko azokan Orbaibartik jaitsitako nekazariekin. Leoztarrik ote haien artean? Aipatzekoa da, halaber, XXI. mende hasieran bertan ba omen dela Olletan arbasoei ikasitako euskarazko Aste Santuko abesti arrastorik gogoan duen biztanlerik.\nIluna da oraindik Leozko (eta Orbaibar osoko) euskararen desagerpen-data; baina argi eta garbi esan daiteke mendebaletik bizilagun izan zuen Izarbeibarko mintzoa ez zela XX. mendera arte itzali. Beste horrenbeste esan beharko al litzateke hain isil, hain ezezagun alde egin zuen Leozkoaz?\nEl distrito de Leoz, municipio situado en el extremo septentrional de la Merindad de Olite, fue perdiendo rápidamente el euskera que le era propio -como tantos otras comarcas- a lo largo del convulso siglo XIX, aunque no es descartable que los últimos restos del habla valdorbesa en la que se expresaron los leoztarras se conservaran hasta más allá de 1900. A diferencia de aquel euskera, irrecuperable hoy día, las noticias y testimonios que dan fe de la lengua mediante la que se vertebraron las generaciones que han hecho de Leoz lo que es en la actualidad van aflorando lentamente pero sin pausa. Esos testimonios dan cuenta de que hasta el siglo XVIII el lenguaje presente aún hoy en la mayoría de los montes, terrenos y lugares de la comarca fue el único que comprendían muchos de los que los poblaron. Las buscas y rebuscas del príncipe Bonaparte alrededor de 1860 en su empeño por disponer de materiales esctitos en el habla de Leoz ofrecen luz, no siempre nítida pero en cualquier caso de gran interés, sobre el momento en el que los habitantes de Iratxeta, Amunarrizketa o Artariain, entre otros, estaban perdiendo la lengua vasca que pocas décadas atrás había sido aún insustituible.\neremu ez euskalduna, euskararen galera, historia, Orbaibar 1 Comment more...


Burumendi Mendizale Elkarteak antolatutako aproba herrikoi bat da hau, nun mendizaletasuna hedatzea eta Mutriku inguruko leku eta ibilbideak erakustea dituelarik bere kirol eta kultur arloko helburu, beti ere natura erabat errespetatuz.\nArnoko Mendi Lasterketa eta Ibilaldiaren XVI. edizioa 2022ko ekainaren 5ean ospatuko da Mutrikun (Gipuzkoan). Irteera eta Helmuga Txurruka plazan delarik.\nLasterketa goizeko 10.00etan izango da.\nIbilaldia berriz goizeko 8.00etan izango dute irteera ordua.\nMutriku inguratzen duten bideetatik eta Arnoko tontorra gaindituz igaroko da proba, 22 kilometroko ibilbidea osatuz eta 1.097 metroko desnibel metatuarekin.\nHauek dira ibilbidearen igaro-puntu esanguratsuenetako batzuk:\nMutriku → San Juan → Kalbaixo → Apain → Arnoko kurutzea(kontrola) → Arnoko aterpea → Ameikutz\n→ Kostolamendi → Armentxa → Berrosasi → Santakutz → Pikupe → Galdona → Sta.Elena → Mutriku\nLasterketan 18 urtetik gorako atleta, mendizale eta kirolari guztiek dute parte hartzeko aukera, federatuta egon edo ez, baina gehienez ere 150 lagun onartuko dira. Arautegi honetan adierazitako guztia onartu eta zehaztutako baldintza guztiak betetzen badituzte behintzat.\nMendiko martxan berriz 350 laguneko muga jarriko da eta hauentzat berriz ez da adin mugarik jarriko.\nSenior, 18 urte baino gehiagokoak\nBeterano, 45 tik gorakoak\nBeterana, 40 tik gorakoak\n(Oharra: Proba jokatzen den egunean duten adina edukiko da kontutan.)\nIzen-emateak www.herrikrosa.eus web orrialdean egingo da. Maiatzaren 1etik - 30era bitartean.\nBehin izena emateko kuota ordainduta, proban ez parte hartzea erabakitzen duenari ez zaio dirurik itzuliko.Epez kanpo ez da izen-ematerik onartuko.\nSoilik mendizaleentzat izen-emate postu bat jarriko da bertan egunean izena eman* ahal izateko goizeko 7.30etatik 7.50etara irteera puntuan(Txurruka plazan).\n* Mendizale hauek ez dute ezbehar asegururik izango eta 15€ ordaindu beharko dute.\n6.- DORTSALEN BANAKETA\nDortsalak probaren egunean bertan banatuko dira Txurruka plazan (irteera puntua) goizeko 8.30ak eta 9.50 bitartean.\nMendizaleei txartel bat entregatuko zaie efektu guztietara probaren parte-hartzaile direla bermatzeko.\nProbaren luze-zabalean antolakuntzak kontrol guneak jarri ditu eta bertatik pasatzea ezinbestekoa izango da, gune hauetan egingo bait dira arauzko igarotze-kontrolak. Ibilbidea gehienez 3 ordu eta laurdenean egin beharko da.\nGuztira 7 anoa postu atonduko dira helmugakoa barne. Postu guzti hauetan ura eskainiko zaie parte-hartzaileei eta gainera hauetako batzuetan fruta, produktu energetiko, freskagarriak, e.a. gehituko zaizkie. (ikusi profila)\nLehenengo hirurak gizonezko kategorian zein emakumezkoetan saria jasoko dute. Baita ere saria jasoko dute lehenengo beterano eta beteranak , Mutrikuko lehen gizonezko zein emakumezkoekin batera. Sariak ez dira metatuko.\nLasterketa amaituta eta gero Mutrikuko Polikiroldegian dutxak egongo dira (eguardiko 13:30ak arte) parte-hartzaile guztientzat.\nLasterketa, bere zatirik handienean, edertasun natural handiko parajeetatik igarotzen da,eta hau horrela izanik, ingurunea ahal beste zaintzeko eta zaborrak kontrol-guneetatik kanpora ez botatzeko eskatuko zaie partehartzaile guztiei. Xede horrekin zabor kontenedore edo poltsak jarriko dira horniketa guneetan. Oinarri-oinarrizko arau hau betetzen ez duen korrikalari oro probatik kanpora utzi ahal izango da.\nAntolakuntzak erantzukizun oro ukatuko du istripuren bat gertatuz gero zabarkeriaz edo fede txarrez jokatzen bada; baita parte-hartzaileen objetu pertsonalei dagokienean ere. Horrela bada, parte-hartzaileek izango dute euren buruari edota hirugarren pertsonei eragindako kalte ororen erantzukizuna.\nAntolakuntzak eskubide osoa du lasterketan zehar ateratako argazki guztiak,proba bera ezagutzera emateko erabiltzen diren hainbat hedabideetan erabiltzeko (kartelak,triptikoak,prentsa oharrak..)\nParte hartzaile guztiek, parte hartzeagatik, arau hauek onartuko dituzte. Hemen aurreikusita ez dagoena Euskadiko Mendi Federazioak mendi lasterketetarako duen araudiaren arabera erabakiko da.\nedukiak © Burumendi Mendizale Elkartea 2022Bluekeak egina


Kontzentrazioa kontsulten araudiaren alde. Noticias de Gipuzkoa\nKontzentrazioa kontsulten araudiaren alde\nBozeramaile batzordeak aste honetan erabakiko du helegitea aurkeztu edo ez eta zezenen galdera nola egin\n2016(e)ko maiatzaren 10a, asteartea - 06:14etan eguneratua\ndonostia- Kontzentrazioa deitu dute ostiralerako Alderdi Ederren Donostiako hainbat elkartek hiriak iaz aho batez onartu zuen kontsulten araudiaren alde. Epaitegiak pasa den astean jakinarazi zuen Espainiako Gobernuak jarritako helegitea onartu eta araudia bertan behera uzten zuela. Egoera horren aurrean, alde batetik sententzia errekurritu dezala eskatzen diote elkarteek alkateari eta, bestetik, araudiaren baitan abian zen zezenen inguruko kontsulta gauzatu dezala. Eskaera horrekin Interneteko Change.org webgunean ostiraletik 700 sinadura baino gehiago bildu dituzte.\n“Kontsulten araudiak udal mailan eragiten diguten arazoez eta erronkez iritzia emateko eta erabakitzeko aukera ematen digu”, diote elkarte eta norbanakoek, eta araudia osa-tzeko prozesuan eragileek eta elkarteek parte hartu zutela gogoratu dute. Araudiaren baliogabetzea “donostiarron adierazteko eta erabakitzeko eskubideen urraketa larria da” haien arabera eta “XXI. mendean erabakitzen ez uztea onartezina” iruditzen zaie.\nHelegitea aurkeztu edo ez eta zezenen galdera nola egin aste honetan bertan bilduko den bozeramaile ba-tzordeak erabakiko du baina, prin-tzipioz, Udaleko talde politiko guztiak agertu dira zezenen kontsulta egitearen alde, eta hori zein modutan gauzatuko duten izango da haien bileran erabaki beharko dutena. Aukera bat da araudirik ez duten herrietan egiten den moduan egitea: Udalbatzak onartu beharko luke kontsulta eta Madrilen Ministroen Kontseiluaren oniritzia jaso beharko luke egin ahal izateko. Kasu horretan, baliteke Ministroen Kontseiluak baldintzaren bat jar-tzea, baina Donostiako ordezkari politikoek bide hau aukeratuko dutela dirudi. Beste aukera bat sententzia egon izan ez balitz bezala jokatu eta kontsulta konbokatzea litzateke, baina horrek arazo legalen bat ekar lezake. Azken aukera bat ere badute: Eusko Legebiltzarrak onartu berri duen Udal Legearen baitan deitzea kontsulta.\nBestalde, bozeramaileen batzordeak epaitegiaren sententziari helegitea jartzen dion edo ez erabakiko du. - A.Z.


Lidergoa, haurrak eta gurasoak – Guraso.eus\nLidergoa, haurrak eta gurasoak\n2014-05-16\tItziar Bartolome\nKasu batzuetan gure haurra taldeko liderra da, beste batzuetan lider baten jarraitzaile sutsua izan daiteke, edo eta taldeko baztertua izan. Lidergo fenomenoan haurrak taldean duen posizioa edozein delarik, gurasoak adi egotea komeni da.\nEdozein taldetan ematen den fenomeno naturala da “lidergoa”. Haur zein helduen taldeetan, talde txiki zein handietan ematen da, nahiz eta haurtzaroan ikusgarriagoa izan. Lidergo mota ezberdinak daude talde dinamikan. Muturreko adibideak aipatuko ditut:\n1. ERAIKITZAILEA: Alde batean badira lidergo motak taldearen garapen osasuntsua eragin dezaketenak. Honi, lidergo positiboa deritzo; taldekideen arteko kooperazioa saritzen da, elkarren arteko zaintza eta laguntza ematen dira.\n2. DESTRUKTIBOA: Beste muturrean, taldekideen dependentzia maila areagotzen duen lidergo mota daukagu, lidergo negatiboa deritzona; portaera destruktiboa areagotzen duena, “insumisoa” den taldekidea zigortu edo baztertzen duena, “bulling”a praktikatzen duena…\nLidergo kasu gehienek, aldiz, bi muturren arteko itsaso zabalean nabigatzen dute.\nNor da liderra?\n“Lider” bezala aukeratuak diren haurrek, lidergorako ezaugarri pertsonalak eta berezko joera naturala izan arren, liderra ez da “lider” izaten berak erabaki duelako rol hori. Prozesu naturalean, taldeko beste haurrek/helduek bihurtzen dute liderra “lider”. Beste haurrek ematen diote botere hori. Nola? Bere jarduera gehiago baloratuz, bere alboan egon nahiaz, admiratuz, haren eginak eta esanak babestuz, hura imitatuz, pertsona horren esanak, jarrerak eta ekintzak bihurtzen dira guztien artean baloratuenak…\nHorrela, taldekideak, nolabait liderraren “jarraitzaile” eta “babesle” bihurtzen dira.\nLidergoak, aldiz, gehiegizko boterea suposatzen du. Haur eta gazte askok ez dakite hori ondo kudeatzen (heldu askok ere ez). Kasu askotan, botere mozkorraldi horrek eragiten ditu liderrarengan: harrokeria, jarrera dominatzailea, besteekiko mespretxua… oso naturalak diren erreakzioak, hauek ere.\nZer egin dezake guraso batek:\nLidergoaren fenomenoa talde harreman edo dinamikaren parte bat gehiago da . Talde harremanak beharrezkoak dira haurraren hazkuntzan eta trebezia sozialen garapenerako. Bidea ez da lidergoa ezabatzea edo ekiditea, baizik lidergoa onartu eta modu osasuntsuan kudeatzen laguntzea. Liderra izan, jarraitzailea edo baztertuaren azalean bizi arren, elkarbizitzen ikasteko hainbat trebezia garatzeko aukera izango dute haurrek.\nZer transmititu gure eredu eta ekintzekin?\n• Guztiok ditugu doaiak, ez bakarrik liderrek. Doai horiek baloratu kalean, etxean, beste taldekideen aurrean, zein familian.\n• Liderra ez da perfektua, berak ere akatsak ditu. Akatsak egitea normala da, akats horri esker hurrengoan hobeto egingo dugu, horixe baietz!\n• Desberdina izatea ez da mespretxua eta bazterketarako arrazoia. Bakoitzak bere erritmoa eta bere modua du gauzak ikusi, ikasi eta trebeziak garatzeko. Desberdintasuna aberasgarria da oso! Desberdintasunaren alde onak nabarmendu eguneroko bizitzak eskaintzen dizkigun milaka momentuetan.\n• Gatazkak konpontzeko hobe da sentimenduetatik hitz egiten ikastea, besteak entzuten jakitea eta gure hasierako iritzia auzitan jarri eta aldatzeko askatasuna izatea, buru gogorkeriarik gabe.\nLidergoak aurrez aurre jartzen gaitu “pentsamendu bakarraren” mamuarekin. Aukera ona da haurrei transmititzeko talde barruan ez dugula zertan guztiok gauza bera egin behar, ez eta berdin pentsatu behar, beraz, positiboa da gure taldean gure izaera propioa azalerazten ikastea, nahiz eta batzuetan ez izan besteek gutaz espero dutena.\nItsu itsuan taldearen esanak jarraitzeak sumisiora garamatza eta gure sena mintzen du. Lagun diezaiegun haurrei haien sena askatasunez garatzen eta konpartitzen!


Haurrek osasun-zerbitzuetako inguruneetan izaten duten beldurra eta antsietatea gutxitzeko proiektua abiatu du UPNA/NUPek — Unibertsitatea.Net\nHemen zaude: Hasiera › Ziztu bizian › Haurrek osasun-zerbitzuetako inguruneetan izaten duten beldurra eta antsietatea gutxitzeko proiektua abiatu du UPNA/NUPek\nHaurrek osasun-zerbitzuetako inguruneetan izaten duten beldurra eta antsietatea gutxitzeko proiektua abiatu du UPNA/NUPek\n2019/12/17 - Unibertsitatea.net\nHamar hilabeteko iraupena izango du eta "Health Friendly" izendatu duten proiektuak.\nHaurrek osasun-zerbitzuetako inguruneetan izaten duten beldurra eta antsietatea gutxitzeko proiektua abiatu du UPNA/NUPek.\nKontsulta medikora joaten diren edo ospitaleratuak diren haurren beldur handiena beraien familiartekoetatik banantzea izaten da. Baita, ziztakoak jasotzea edo denbora luzean ospitaleratuta egon behar izatea.\n"Health Friendly" proiektuan parte hartzen duten haurrek osasun-zerbitzuen inguruneari beldur gutxiago izatea da helburua eta horretarako egiazko osasun-zerbitzuen itxura duten guneetan egingo dituzte saioak: erizaintza kontsulta simulatu batean parte hartuko dute, frogak egitearen beharra azalduko zaie, zangoa hautsi duen eri simulatu bat bisitatuko dute... Ezagutza honekin esperientzia errealari beldurra kentzea da helburua.\nUnibertsitateko Osasun Zientzien Fakultateko trebetasun klinikoko eta simulazioko gunean egingo dira saioak eta Erizaintzako 4. mailako ikasleek eta masterreko eta doktoretzako ikasleek hartuko dute parte. Hamar hilabeteko iraupena izango du ekimenak.